
Forsideillustration: 

En skelsættende begivenhed 
fandt sted i løbet af 1957 - en 
hændelse, der for evigt koblede 
ufoer sammen med evnen til at 
kunne standse motorer - nem¬ 
lig en række observationer, der 
fandt sted i Levelland, Texas, 
om aftenen den 2.-3. november 
1957. Sagen er blevet betragtet 
som en af de 10 bedste ufo-sager 
nogensinde, men hvor god er den 
egentlig, når den bliver kigget 
efter i sømmene? Det ser Martin 
Kottmeyer nærmere på i artiklen 
”Når teknikken svigter”, 2. del. 

Skandinavisk UFO Information 
SUFOI 

Postboks 95, 6200 Aabenraa 

Formål 

1) SUFOI er en forening, der har lil 
formål at bidrage til forståelsen af 
ufofænomenerne ved indsamling og 
bearbejdning af kildemateriale (ob¬ 
servationsberetninger, forsøgsresul¬ 
tater, bøger m.m.), samt at udbrede 
kendskabet til emnet ved publika¬ 
tioner, foredrag og anden udadvendt 
virksomhed. 

2) Det er SUFOIs opfattelse, at kil¬ 
dematerialet udgør et vigtigt grund¬ 
lag for undersøgelser og oplysnings¬ 
arbejde ud fra en seriøs og kritisk 

synsvinkel. 

3) Da fænomenerne endnu er uop¬ 
klarede, ønsker SUFOI ikke at frem¬ 
hæve eller afvise nogen bestemt teori 
om deres art eller oprindelse. 

Ved et ufofænomen forstår vi en 
beretning om et himmelfænomen, 
hvis væsentligste kendetegn er, at det 
selv efter en nøje undersøgelse fore¬ 
taget af kompetente personer, ikke 
kan forklares som værende et kendt 
fænomen. 

SUFOI ledes af repræsentantskabet. 

Formand 

Kim Møller Hansen, Eilekiersvej 14. 

"mløse, 4100 Ringsted. 

)mrådeansvarlige 
pport arbejde 

■ Haunstrup, Skippingevej 25, 
erslev, 4460 Snertinge. 59 26 89 79- 


Jdgivelser 

i Møller Hansen 

informationsarbejde 

feter Nørgaard, Solbakkevej 69, 

1 Silkeborg. 86 82 64 02: 

emmeside 

ning O. Rasmussen, Rimmarken 
, 8520 Lystrup. 86 22 53 24. 

rige repræsentantskab 

r Andersen (regnskabsafdeling), 

yllingevcj 111. 2720 Vanløse. 

3 71 96 64. 

ansen (ekspedition), 
stboks 95, 6200 Aabenraa. 

Ole Henningsen, Duegård, Højreby- 
vej 59, 4920 Søllested. 54 44 I I 69. 

lenrik Klinge Pedersen, Købmager- 

tade 59, 1., 1150 København K. 

Bo Nielsen, Søndermarken 1, 8752 
stbirk. 86 28 31 91. 

iSvane, Langelinie 102, 5230 

en se M 

» Thomas (konsulent). Ægirsgade 
, 3.th., 2200 København N. 

35 83 84 81. 


Hvad sker der med min 
observation? 


"Jeg har indrapporteret en ufo-observation til 
SUFOI, men aldrig fået en forklaring på, hvad 
jeg så, eller set observationen omtalt. Hvad sker 
der med den?" 


SUFOIs Ole Henningsen deltog i 
DR Is "Aftenshowet” den 13. fe¬ 
bruar 2008. Det gav efterfølgende en 
række henvendelser til Ole Henning¬ 
sen og indberetninger til SUFOI. 

Karsten E. J. skrev: 

"Som mangeårigt medlem af 
SUFOI skriver jeg til dig, fordi jeg så 
dig på tv. Du sagde noget i retning 
af, at der aldrig har været en obser¬ 
vation, som ikke kunne forklares. 
Ikke dine ord, men som jeg forstod 
dem. Det fik mig atter til at tænke 
på en observation, min kone og jeg 
havde den 23. august 1992 kl. 01.00 
om natten, som vi indrapporterede, 
da vi kom hjem samme nat. Blev 
den indberetning bare ignoreret af 
SUFOI eller hvad? Vi hørte aldrig 
fra jer. Vi så på himlen over Frede- 
rica den nat 3 store flyvende, trekan¬ 
tede objekter mod en klar himmel, 
flyvende fra syd mod nord.” 

Alle indberetninger til SUFOI 
bliver registreret og arkiveret. I de 
seneste godt 10 årer alle rapporter 
desuden registreret på www.ufo.dk 
under "observationer”, hvor alle 
kan se dem og læse referater af de 
mest detaljerede indberetninger med 
observatørernes egne ord. Et lille 
udvalg af disse indberetninger bliver 
efterfølgende refereret her i UFO-N yt 
og i UFO-Mail. 

Vi har ca. 15.000 rapporter i 
arkivet, og det er bestemt ikke alle 
observationer, vi med de forhånden¬ 
værende ressourcer kan give en for¬ 
klaring på. En meget stor del af rap¬ 
porterne må dog også klassificeres 
under "mangelfulde oplysninger”, 
fordi der simpelthen er for få data 
til, at SUFOI har kunnet foretage en 
nærmere undersøgelse. 

Mange rapporter i arkivet og også 
en stor del af de såkaldt uidentifice¬ 
rede har vi dog en stærk formodning 
om, at vi kunne komme tættere en 
opklaring på, hvis vi havde haft flere 
oplysninger, mere held og dygtighed 
og flere mandskabsmæssige ressour¬ 
cer til vor rådighed, da vi fik kend¬ 
skab til observationerne. 

Det er også vigtigt at understrege, 
at vi i SUFOI ikke undersøger ufoer, 
men folks beretninger om usædvan¬ 
lige himmelfænomener. Desuden er 
det vor grundholdning, at folk ærligt 
og redeligt beskriver deres oplevelse 


af, hvad de har observeret, dvs. at vi 
naturligvis som udgangspunkt tror 
på, hvad folk beretter for os. Det står 
derfor hævet over enhver tvivl, at der 
i så godt som alle indberetninger til 
SUFOI har optrådt et visuelt fæno¬ 
men, der har tiltrukket sig observa¬ 
tørernes opmærksomhed. Men beret¬ 
ningerne er gengivelser af personlige 
oplevelser. De er derfor altid en for¬ 
tolkning af det fænomen, der foran¬ 
ledigede observatørens oplevelse. En 
fortolkning, der i nogle tilfælde ligger 
meget tæt på det observeredes fakti¬ 
ske udseende - i andre tilfælde meget 
langt fra. Det er en af de erfaringer, 
som S UFO Is rapportoptagere gen¬ 
nem årene har kunnet drage. 

SUFOIs erfaringer og rapport¬ 
materiale kan ikke bekræfte teorien 
om, at ufo-fænomenerne er rum¬ 
skibe. Det har fået nogle læsere til 
at mene, at den konklusion kan man 
ikke tillade sig at drage. Som en af 
læserne udtrykker det i en mail til 
Ole Henningsen: 

”Du kan ikke på tv sige, at jeres 
15.000 rapporter ikke viser tegn 
på rumskibe! Hvordan ved du det? 
Hvordan ved du fx, at de tre obser¬ 
vationer, jeg har bidraget med, ikke 
er rumskibe?” 

Og læseren har jo sådan set ret. 
Det kan vi jo ikke vide 100 %. Ikke 
meget her i tilværelsen er 100 % sik¬ 
kert. Det er nu nok heller ikke nemt 
at bevise, at hans tre observationer 
skyldes rumskibe! 

SUFOIs mangeårige rapport¬ 
arbejde har også ført til en erken¬ 
delse af, at der ikke kun er én, men 
mange forklaringer på de oplevelser, 
som sættes i forbindelse med ufoer, 
og at disse forklaringer skal søges 
mange steder. Foruden de faktorer 
og forhold, som Toke Haunstrup 
beskæftiger sig med i SUFOIs nyeste 
udgivelse ”50 år med uf oer - erf a- 
ringer fra halvtreds års rapportar¬ 
bejde”, kan der være andre, som 
har betydning for vores viden om 
ufo-fænomenet, og som endnu ikke 
er dokumenteret gennem SUFOIs 
analyser af rapportmaterialet, men 
som fremtidens arbejde forhåbentlig 
kan belyse - et arbejde, der bl.a. skal 
bygge på de mange indberetninger, vi 
modtager hvert år via www.ufo.dk. 

□ 


AF KIM MØLLER 
HANSEN 

Ufologi 


Tag ufoerne alvorligt! 


Den 12. november 2007 blev der holdt et stort pressemøde i National 
Press Club i Washington, D.C. Blandt talerne var en række kendte ufologer, 
observatører, officerer og en tidl. guvernør. Formålet med pressemødet var 
at overbevise de amerikanske myndigheder om, at de - eller NASA - bør 
samarbejde med andre lande i udforskningen af ufo-fænomenet. Talerne 
gav udtryk for, at fænomenet kan udgøre en national trussel og ikke 
mindst en trussel for de enkelte landes flysikkerhed. 


AF KIM MØLLER 
HANSEN 


Pressekonferencen var arrangeret 
af ”Coalition for Freedom of In¬ 
formation” med journalisten Les¬ 
lie Kean og filmmageren James 
Fox (der står bag dokumentarfil¬ 
men ”Out of the Blue”) i spidsen. 
De 14 talere på pressekonferen¬ 
cen præsenterede hver kort en 
ufo-hændelse, som de selv havde 
undersøgt eller været vidne til, og 
som de anså for væsentlig nok til 
at få de amerikanske myndigheder 
overbevist om, at ufo-spørgsmålet 
skal tages alvorligt. 

De enkelte indlæg kan læses 
på www.freedomofmfo.org, hvor 
der også er udvalgte videoklip fra 
konferencen. 

I tekstboksen gengiver vi en 
oversættelse af pressemeddelelsen 
udsendt ifm. pressekonferencen. 

□ 



Pressekonferencen i Washingon, D.C., var velbesøgt. Her taler tlen belgiske ge¬ 
nera! Wilfried De Bromver om ufo-bolgen i Belgien i begyndelsen af 1990’erne. I 
panelet ses Nick Pope som nr. 4 fra hojre. Nick Pope tog direkte fra København ti! 
Washington efter sin deltagelse i S UFO I’s jubilæumskonference den 10. november 
2007, og derfra skulle han videre til en Jlere dage lang ufo-konference i Brasilien. 
(Foto: Bernard Thouanel) 


International erklæring til USA's regering 


Fremlagt af Coalition for Freedom of Information 
12. november 2007 

Indledning: 


Vi, underskriverne, har baggrunde og karrierer i 
regeringer, luftfart eller militæret og fremlægger 
hermed denne erklæring som et resultat af vores 
fælles erfaringer. Under vores aktive tjeneste har 
hver af os enten været vidner til begivenheder, 
hvor uidentificerede flyvende objekter var ind¬ 
blandet, eller har udført officielle undersøgelser 
af ufo-observationer relevante for flysikkerhe¬ 
den, den nationale sikkerhed eller til videnska¬ 
bens fremme. 

Vi bruger begrebet “uidentificerede flyvende 
objekter” (ufoer) i betydningen flyvende fæno¬ 
mener, som ikke kan identificeres eller forklares 
- en betegnelse først brugt af U.S. Air Force i 
1950’erne. Vi fremsætter ingen påstande om disse 
objekters natur eller oprindelse. 

Selv om de fleste ufo-observationer kan for¬ 
klares som misfortolkninger af kendte objekter 


eller naturlige fænomener, har de myndigheder, 
som har undersøgt dem, inklusive nogle af dem, 
som underskriverne har været ansat under, til 
stadighed fundet en mindre procentdel af obser¬ 
vationerne, som det var umuligt at give en forkla¬ 
ring på. Rapporter om disse hændelser involverer 
ofte troværdige vidner som fx politifolk, militær¬ 
personale, piloter og flyveledere samt en grundig 
officiel dokumentation. 

Derfor: 


Vi mener, at af hensyn til både den nationale sik¬ 
kerhed og flysikkerheden bør alle lande bestræbe 
sig på at identificere ethvert objekt i luftrummet. 
Især efter angrebet den 11. september 2001 er det 
ikke længere tilfredsstillende at ignorere radar¬ 
ekkoer, hvor transponder-data ikke er tilgænge¬ 
lige, og/eller som ikke kan forbindes med kendte 
fly og helikoptere. Mens civile flyradarer og 
flyveledere hovedsageligt er afhængige af sekun¬ 
dære radarer, bør militære luftforsvarsradarer 
være udstyret, så de opfanger og sporer ethvert 

objekt i luften, selv når det er stillestående el¬ 
ler bevæger sig med meget lav eller ekstrem høj 
hastighed. 

I denne forbindelse henviser vi til den hæn¬ 
delse, som fandt sted ved O’Hare International 
Airport i november 2006, da en metallisk diskos 
blev set svæve over United Airlines terminal i 
adskillige minutter. Eftersom den ikke blev regi¬ 
streret på radar, ville Federal Aviation Admini¬ 
stration ikke foretage en undersøgelse. FAA god¬ 
tog heller ikke de mange bekræftende rapporter 
fra United Airlines piloter og andet personale 
for gode varer, men afviste observationen med 
henvisning til “vejret”. Vi mener, at fordomme 
over for begrebet ”ufo” og over for rapporter om 
noget ukendt kan få embedsmænd til at afvise 
observationer, der drejer sig om ikke-konventio- 
nelle fly eller ubemandede luftfartøjer i færd med 
spionage eller terroristaktivitet, især når radarek¬ 
koer ikke er tilgængelige. 

Vigtige observationer er dog også blevet igno¬ 
reret, selv om radar ikke var en afgørende faktor. 
Selv om hundredvis af personer så et enormt, 
trekantet objekt flyve over Arizona i 1997, igno¬ 
rerede den amerikanske regering forespørgsler 
fra embedsmænd om hændelsen, og gav aldrig 
offentligheden en forklaring på denne invasion af 
det amerikanske luftrum af mærkelige, ukendte 
flyvende fartøjer. Vi mener, at denne form for 
handling udviser både en manglende lyst til at 
beskæftige sig med emnet og en potentiel sikker¬ 
hedsrisiko. 

Vi hævder, at en oprigtig interesseret befolk¬ 
ning har ret til at blive informeret om de fakta, 
der findes om ufo-tilfælde, som er veldokumen¬ 
terede og involverer mange vidner. Dertil kom¬ 
mer, at videnskaben savner den potentielt vigtige 
viden, som kan uddrages ved at studere disse 
hændelser, hvor objekterne bevæger sig med høj 
hastighed, udfører manøvrer eller andre karakte¬ 
ristika, der udfordrer vores nuværende videnska¬ 
belige viden. 

Opfordring til handling: 


Vi, underskriverne, beder USA om at deltage i 
et samarbejde med de regeringer, som har an¬ 
erkendt, at uidentificerede flyvende objekter og 
relaterede luftfartssikkerhedsanliggender er en 
realitet, og derfor allerede har oprettet deres 
egne forskningsorganer. Ved at følge i fodsporet 
på det nedlagte Project Blue Book foreslår vi, at 
det amerikanske flyvevåben genåbner sin forsk¬ 
ningsvirksomhed, eller at National Aeronautics 
and Space Administration (NASA) påbegynder 
en sådan forskning og imødekommer den inter¬ 
nationale bekymring omtalt i denne erklæring og 
derved genopretter den nødvendige sikkerhed og 
forøger den videnskabelig forståelse. 

Vi opfordrer USA til sammen med os og 
sammen med andre aktører verden over at be¬ 
skæftige sig med dette problem i fortsat dialog, 
begyndende med at mødes med nogle af under¬ 
skriverne i Washington, D.C., den 12. november 
2007. 


Underskrivere: 


Vasily Alexeyev - generalmajor i det russiske 
flyvevåben, Space Communications Center in 
Russia. 

Ricardo Bermudez S. - general, Brigada Aérea 
(fhv.). Forhenværende leder af CEFAA, Chile. 
Ray Bowyer - kaptajn, Aurigny Air Services, Ka¬ 
naløerne, Storbritannien. 

Wilfried De Brouwer - generalmajor, næstkom¬ 
manderende for Staff Operations and Planning 
(fhv.), det belgiske flyvevåben. 

John Callahan - divisionschef for Accidents, 
Evaluations and Investigations, FAA (fhv.). 

Don C. Donderi , Ph.d. - McGill University; 
Contract Researcher, Dept. of National Defence, 
Canada. 

Julio Cesar Chamorro Flores - Comandante Pe- 
ruvian Air Force (fhv.). Founder of the OIFAA, 
2001 . 

Rodrigo Bravo Garrido - officer i den chilenske 
hær, militærpilot, har forbindelse med CEFAA. 
Richard F. Haines, Ph.d. - seniorforsker ved 
NASA Research (fhv.). 

Charles /. Halt - oberst USAF (fhv.), tidligere 
chef for Inspections Directorate, DOD I.G. 

Parviz Jafari - general i det iranske flyvevåben 
(fhv.). 

Den is Letty - generalmajor i det franske flyvevå¬ 
ben (fhv.), formand for COMETA. 

Oscar Santa Maria - kommandør og jagerpilot i 
Perus flyvevåben (fhv.). 

Anthony Choy Montes - advokat og forsker i OI¬ 
FAA, Perus flyvevåben, 2001-2003. 

James Penniston - oversergent, US Air Force 
(fhv.). 

Nick Pope - forsvarsministeriet, England, 
1985-2006. 

Jean-Claude Ribes - astronom, Centre Na¬ 
tional de la Recherche Scientifique, Frankrig, 
1963-1998. 

Yves Sillard - formand for styregruppen, GEI- 
PAN i Frankrig. 

Fife Symington ///-guvernør i Arizona, 
1991-1997. 

Kilde: 


Pressemeddelelse på www.freedomofmfo.org, 
Coalition for Freedom of Information, 12. no¬ 
vember 2007 

Oversættelse: 

-for & kmh 

Ttonguska-mysteriet 



AF KIM MØLLER 
HANSEN 


Land arbejderen 
Semjonox for¬ 
tæller: "Jeg sad 
på verandaen. 
Pludselig så jeg 
en ildkugle på 
himlen i nordvest¬ 
lig retning Den 
voksede og vok¬ 
sede og dækkede 
ti! sidst det meste 
af himlen. Det 
blev brændende 
varmt, og sk jorten 
klæbede til krop¬ 
pen. Pludselig blev 
himlen mørk, som 
om det var nat. ” 
Samtidig horte 
Semjonov dronet 
fra en eksplosion. 
Et kraftigt vind¬ 
stod kastede ham 
omkuld, og han 
besvimede. 
(Tegning: Eugen 
Semit jov) 


Aktuelt om 1 OO-årig gåde 


For 100 år siden eksploderede et eller andet over Tunguska i Sibirien i den 
største eksplosion af ikke-jordisk oprindelse i historisk tid. Det anslås, at 
2.150 kvadratkilometer russisk taiga blev hærget, og at millioner af træer 
blev væltet, men et egentligt krater blev aldrig fundet. Nu mener italienske 
forskere, at de har identificeret krateret - en indsø. Og helt nye computer¬ 
simuleringer - foretaget af amerikanske forskere - tyder på, at en meget 
mindre asteroide end tidligere antaget kan have forårsaget de omfattende 
ødelæggelser. 


Mindre asteroide - større trussel! 


Mark Boslough og Dave Craw- 
ford, begge forskere ved Sandia 
National Laboratories, fremlagde 
på et møde den 11. december 
2007 i American Geophysical 
Union resultatet af deres 3D 
computersimuleringer af Tun- 
guska-eksplosionen. 


Mange kender fotografierne af 
væltede træer, som om en eller an¬ 
den kæmpe havde fældet skoven 
med en kæmpestor le i et område 
næsten lige så stort som Fyn. I 
tilgift var braget efter eksplosio¬ 
nen så højt, at det kunne høres 
800 km væk, og nattehimlen var 


oplyst over store dele af Europa 
og Centralasien i de efterfølgende 
dage og uger. 

De fleste forskere mener i dag, 
at Tunguska-eksplosionen den 30. 
juni 1908 blev forårsaget at en aste¬ 
roide eller en kometstump (med en 
anslået diameter, der veksler fra 60 


m til over 1.000 m), som eksplode¬ 
rede med en energi på ti megaton 
eller mere mellem fem og ti kilo¬ 
meter over taigaen i Sibirien. Men 
ingen har hidtil fundet et krater, 
hvilket har givet næring til utallige 
fantasifulde teorier om hændelsen. 
Var det et ikke-jordisk, atomdrevet 
rumskib, som havarerede? Blev vi 
ramt af et sort hul eller en klump 
antimaterie? Eller? 

Eksplosionen over Tunguska 
var af den type, som muligvis kan 
ramme Jorden i fremtiden. Det er 
derfor værd at studere hændelsen. 

For nylig skrev tidsskriftet Na¬ 
ture , at Luca Gasperini og kolleger 
ved det italienske institut for mari¬ 
tim videnskab i Bologna mener, at 
de har lokaliseret et muligt krater: 
En cirkelrund indsø otte kilometer 
fra det sted, hvor man hidtil har 
troet, krateret befandt sig. 

Indsøen Cheko er 300 m i dia¬ 
meter, har usædvanligt stejle bred¬ 
der ned mod vandet og er op til 
50 m dyb. Ti meter under søbun¬ 
den mener man at have registreret 
en massiv genstand - en rest af en 
asteroide? 

Forskerne siger, at Cheko er an¬ 
derledes end andre søer i området 
- noget de tager som et tegn på, at 
den har en anden oprindelse. Men 
indtil man har foretaget yderligere 
undersøgelser, fx gravet noget 
af det, som ligger under dyndet 
i bunden, op, kan man kun be¬ 
tragte det som endnu en teori om 
Tunguska-eksplosionen. 

De to forskeres resultater 
tyder på, at eksplosionen ikke - 
som tidligere antaget - havde en 
energi på 10-20 megaton, men 
"kun” 3-5 megaton. Selv en så 
"lille” asteroide kan forårsage 
store ødelæggelser, fordi den på 
grund af gnidningsmodstanden i 
atmosfæren - eksploderer et godt 
stykke overjorden og skaber en 
brændende varm ildkugle, der 
bevæger sig ned mod jorden i 
overlydshastighed, hvilket skaber 
kraftige trykbølger og varme¬ 
stråling ved jordoverfladen. Dvs. 
at ildkuglen frembringer ekstra 
energi rettet ned mod jordover¬ 
fladen - langt kraftigere end hvis 
det bare havde været en "normal" 
eksplosion i stor højde. Energien 
i asteroiden afhænger af dens 
hastighed, om den er porøs eller 
ikke-porøs, indeholder is eller er 
vandfri o.lign. 

Tidligere beregninger af øde¬ 
læggelsernes omfang har ikke, 
ifølge Boslough, taget højde for, 
at træerne i området var i dår¬ 
lig stand (dvs. let kunne væltes 
omkuld), og at de kraftige vinde 
skabt af trykbølgerne blev for¬ 
stærket mange gange af terræn¬ 
forholdene. Derfor er de skader, 
som tilskrives Tunguska-asteroi- 
den, blevet overdrevet i tidligere 
beregninger. 

NASA-videnskabsmanden Da¬ 
vid Morrison har følgende kom¬ 
mentar til de nye beregninger: 

"Hvis beregningerne er kor¬ 
rekte - altså at en lille asteroide 
kan forårsage ødelæggelser, som 
man ellers altid har tillagt store 
asteroider - øges risikoen for, at 
Jorden i fremtiden rammes af en 
ny Tunguska-katastrofe, ganske 
gevaldigt. Hidtil har man anta¬ 
get, at det kunne ske én gang pr. 
2-3.000 tusind år, men da små 
asteroider er langt hyppigere end 
store, øges risikoen for et sam¬ 
menstød med Jorden til én gang 
pr. 2-300 år!" 

Boslough og Crawford er ikke 
hr-hvem-som-helst. De nød stor 
anerkendelse, da de for ca. 15 år 
siden kunne forudsige - på grund¬ 
lag af computersimuleringer - at 
ildkuglen skabt af sammenstødet 
mellem kometen Shoemaker-Levy 
9 og planeten Jupiter i juli 1994 
ville kunne ses fra Jorden. Ko¬ 
meten Shoemaker-Levy 9 bestod 
af mindst 21 fragmenter, nogle 
med en diameter på helt op til 2 
km - så det har været en gigant i 
forhold til den lille, men højeks¬ 
plosive Tunguska-asteroide. 


Kolyma 


Omsk 


Irtysj 


De forste ekspeditioner udforskede Tunguska næsten 20 år efter den voldsomme 
eksplosion og mod te væltede træer, så langt ojet rakte. Alle ekspeditionerne ledte 
forgæves efter krateret, som den nedstyrtede meteorit burde have skabt. Forskerne 
ved i dag, at det ikke er alle sammenstod mellem himmellegemer, som nødvendig¬ 
vis resulterer i et synligt krater. 

(Foto: Leonid Kulik) 


Den mystiske genstandJloj fra sydost og mod nordost, inden den eksploderede i 
luften 65 km nordvest for landsbyen Vanavara vedjloden Stenede Tunguska. På 
kortet er genstandens bane tegnet som en lang, hvid fane. Mange vidner så et blå¬ 
hvidt lys, der bevægede sig lige ned mod jorden. Andre fortalte, at lyset lignede et 
langt, skinnende "ror”. Und er so gel ser fra 1930’erne tyder på, at mindst 700 men¬ 
nesker, observerede den mystiske gæst far rummet. 

(Kort: Henrik Klinge Pedersen, fra bogen "Gæsten fra det ydre rum”, Gyldendal 
1992) 

Godt, den ikke var 
forsinket! 

Tunguska-asteroiden har be¬ 
væget sig i sin bane omkring 
Jorden i næsten 5 milliarder 
år, inden den slog ned i Sibi¬ 
rien. Hvis den havde været 
mindre end fem timer forsin¬ 
ket, ville den måske i stedet 
have ramt Oslo eller Sankt 
Petersborg. Disse to storbyer 
ligger nemlig på samme bred¬ 
degrad som nedslagsstedet 
ved Stenede Tunguska, og så 
var mange tusinde mennesker 
blevet dræbt. Der er imidler¬ 
tid størst sandsynlighed for, 
at en fremtidig asteroide af 
Tunguska-størrelse slår ned 
i havet, hvilket vil skabe en 
ødelæggende flodbølge - en 
tsunami. 



Dette kort viser "nedslagsområdets" mønster dannet af væl¬ 
tede træer og er baseret på den seneste russiske forskning på 
området. Russiske forskere ved I nstit ute of Applied Astronomy 
of the Russian Academy of Sciences i St. Pe tersbur g mener 
nu, at Tunguska-objektet bestod af mindst to - næsten lige 
tunge - stykker, som fulgtes ad. Den første - og største - 
klump udløste al sin energi i 6-8 kilometers højde og blev efter¬ 
fulgt af en anden klump, der fløj lidt højere. 

(Tegning: Longo G. m.fl: ‘A new unified catalogue and a new 
map of the 1908 tree fail in the site of the Tunguska Cosmic 
Body explosion" i: Asteroid-comet Hazard-2005, side 222-225, 
Institute of Applied Astronomy of the Russian Academy of 
Sciences, St. Pe tersbur g 2005) 



101 o .775 101°.975 

Topografisk kort over eksplosionsområdet ved floden Stenede Tunguska med 
angivelse af Lake Cheko, det kosmiske objekts bane og det formodede epicenter 
- det sted på jordoverfladen, der er lodret under det punkt, hvor eksplosionen blev 
udløst. 



En 3D-model (synsvinkel fra syd) af Lake Chekos profil baseret på topograf iske 
data. Vandspejlet er i modellen sænket 40 m under normalen, således at søens si¬ 
der træder tydeligere frem. 













































Tunguska-mysteriet 



Tuigaen tæt ved 
eksplosionens epi¬ 
center ved Stenede 
Tunguska ser ro¬ 
mantisk ud i som¬ 
mersolen men bille¬ 
det afslører ikke de 
milliarder af myg, 
som plager alle, der 
vover sig ind i om¬ 
rådet. Om vinteren 
kan temperaturen 
snige sig ned under 
minus 50 grader 
celcius. Store dele 
af taigaen dækker 
to floders, Jen isej s 
og Lenas, afvan¬ 
dingsområder. Den 
ostsibiriske taiga 
er en åben skov 
domineret af sted¬ 
segrønne nåletræer, 
men også med 
sibirisk lærk og 
forskellige lovtræ¬ 
arter. Taigaen er 
det storste område 
i verden, hvor man 


Kilder: 


Forskning , no. 29. juni 2007 /UFO 
nr. 2, 2007. Oversat af -for 
Kim Møller Hansen: Gæsten fra 
det ydre rum , Gyldendal 1992 
Skeptical Inquirer , Volume 32, Is- 
sue 1 

The Tunguska Page of Bologna 
University: http://www-th.bo.infn. 
it/tunguska 

□ 


Læs mere 

Tunguska-mysteriet har været behandlet adskillige gange tidli¬ 
gere i UF O-Nyt, bl.a. i nr. 5/1981, nr. 5-6/1986, nr. 2/1987, nr. 
2/1994, nr. 3/1994, nr. 1/2000 og nr. 1/2002. 

Se også uddrag fra History Channels udsendelse om Tun¬ 
guska-mysteriet på http://www.youtube.com/watch?v=EiXpp- 
i442s med bl.a. originale filmklip fra de videnskabelige ekspedi¬ 
tioner i området. 

I slutningen af juni 2008 afholdes der i Moskva i anledning 
af mysteriets 100-års jubilæum en international konference med 
titlen ”100 years since Tunguska phenomenon: Past, present 
and future”. Læs mere på: http://tunguska.sai.msu.ru/index. 
php?q=index_e 


finder uforstyrret 
natur. Den dækker 
mere end 25 % af 
Ruslands areal. 

( Foto: Sergei Ipa- 
tov) 


Ufoer i radioen 

Et farverigt indblik i den danske ufo-verden / med excentriske øjenvid- 
neberetninger, videnskabelige afsløringer og en afstikker til den en¬ 
gelske efterretningstjenestes ufo-afdeling. 


Sådan annonceres et radioindslag i ”Den blinde 
Vinkel” på Københavns Universitetsradio. Ud¬ 
sendelsen er på 33 velproducerede minutter. Et 
par medarbejdere ved Københavns Universitets¬ 
radio har interviewet SUFOTs formand Kim 
Møller Hansen og efterfølgende besøgt forenin¬ 
gens 50 års jubilæumskonference i Lyngby Kul¬ 
turhus lørdag den 10. november 2007, og her in¬ 


terviewet foredragsholder Nick Pope, observatør 
Claus Lundholm og gæster ved konferencen. 

Indslaget kan i sin helhed høres på www. 
blindvinkel.blogspot.com. Hav tålmodighed. Det 
tager lidt tid, inden radioudsendelsen starter på: 
www.oermen.dk/denblindevinkelufo.mp3 

□ 

AF MARTIN 
KOTTMEYER 



Maskiner fejler, når der er ufoer i nærheden. Bilmotorer går i stå. Lys blinker og 
går ud. Radioer fyldes med statisk støj. Tv-skærme flimrer. Selv elforsyningen 
siges at være gået ned i forbindelse med ufo-observationer. Sådanne påvirkninger 
af omgivelserne - oj'te rej'ereret til som elektromagnetiske (EM) ejfekter - har 
ufologer fra tid til anden opjåttet som et af de stærkeste beviser på, at ufoer ek¬ 
sisterer i en J'ysisk form. Hændelserne kan ikke aj'vises som hallucinationer. Den 
fysiske påvirkning er registreret i hundredvis af tilfælde og kan dårligt aj'vises som 
en lejlighedsvis, tilfældig ejfekt. 

( Tegning: Bo Møller Hansen) 


1. del af denne artikel blev bragt i 
UFO-Nyt nr. 1,2008. 

Vandrehistorier opstår 


R.V. Jones giver os fortsættelsen 
på vores historie: 

“Årene før 1939 var fulde af 
historier om motorstandsende 
stråler. Som jeg hørte historierne 
i 1937 eller 1938, kørte en engelsk 
familie på ferie i Tyskland, da 
motoren pludselig fejler på en 
landlig vej ved kanten af en skov. 
En tysk vagtpost træder frem fra 
træerne og fortæller dem, at der 
er et særligt forsøg i gang - og 
at de ikke vil være i stand til at 
fortsætte. Efter nogen tid kommer 
han tilbage og fortæller dem, at de 
igen kan starte motoren og køre 
videre. 

På dette tidspunkt blev jeg be¬ 
kymret over vores efterretninger, 
og en af mine opgaver var at un¬ 
dersøge sandheden om de mysti¬ 
ske stråler. På omtrent samme tid 
var der nogen, der syntes, at det 
var en skam, at tyskerne havde 
monopol på historien, og en pa¬ 
rallelhistorie, som antydede, at vi 
også havde en stråle, blev bevidst 
spredt. I løbet af kort tid blev vi 
i efterretningsvæsnet oversvøm¬ 
met med lignende begivenheder 
i England. Vi var forbløffet over 
mængden af detaljer, som of¬ 
fentligheden havde tilføjet. I ét 
tilfælde, som siges at have fundet 
sted ved Salisbury Plain, var det 
ikke en helt almindelig familie, 
der var i bilen, men en familie af 
kvækere - og kvækere har ry for 
at tale sandt. 

Til sidst kom jeg dog til bunds 
i sagen. De steder, der blev nævnt, 
oftest i Tyskland, var regionen 
omkring Brocken (Bloksbjerg) i 
Harzen og Feldberg nær Frank¬ 
furt. Netop her stod de første to 
tv-master i Tyskland. En jødisk 
radiospeaker fra Frankfurt - som 
var flygtet her til England - var 
først forvirret, da jeg fortalte ham 
historien, men med en kluklat¬ 
ter fortalte han mig, hvordan det 
nok var foregået. I dagene før, 
tv-senderne var blevet opført, 
havde ingeniører undersøgt felt¬ 
styrken, men disse undersøgelser 
blev vanskeliggjort af interferens 
fra motorkøretøjer. Under et 


autoritært styre som det nazi¬ 
stiske var det ganske enkelt at 
løse problemet ved at stoppe alle 
biler i nærheden af modtagerne 
i den periode, hvor afprøvningen 
skulle finde sted. Vagtposter, som 
sandsynligvis kom fra det tyske 
luftvåben, blev posteret på vejene, 
og på det aftalte tidspunkt skulle 
de træde frem og standse alle kø¬ 


retøjer. Ved slutningen af forsøget 
ville de give førerne tilladelse til 
at fortsætte. Der behøvedes kun 
en simpel ”ombytning” i histo¬ 
rieforløbet, som det blev fortalt 
af føreren - at bilen var standset, 
før vagtposten dukkede op. Dette 
havde ført til en to år lang søgen 
efter sandheden.” (R.V. Jones, 
1968) 

Det gamle fjernsynstårn på toppen af 
Bloksbjerg (Brocken). Bloksbjerg er 
med sine 1.142 meter det højeste punkt 
i Harzen. Fjernsyns tårnet, som blev 
opj'ørt i 1936-37, er i dag 53 m højt, 
men målte tidligere inklusive den nu 
aj'monterede antenne 95 m. 1 dag er 
der andre, større og langt kraftigere 
sendemaster på Bloksbjerg. Det gamle 
fjernsy ns tårn bruges i dag til de mange 
turister som ’’Brockenherberge" og 
udsigtstårn. 


En anden historie fra denne 
periode er mere usikker mht. 
efterprøvning, men lyder kronolo¬ 
gisk mere plausibel på den måde, 
den fortælles. 

“Fra en pålidelig kilde, søn¬ 
nen til en afdød ansat i USA’s 
Indenrigsministerium sendt på en 
efterretningsopgave i Tyskland i 
sommeren 1939, berettes om en 
yderst mærkelig begivenhed, der 
ramte byen Essen. Midt i myld¬ 
retiden stoppede alt mekanisk 
og elektrisk - biler, busser, spor¬ 
vogne, motorcykler og ure. Hans 
far, som befandt sig på stedet, 
husker, at da frustrationen (som 
varede 10 min.) var på sit højeste, 
kunne intet køretøj bruge hornet! 
På denne tid syntes svaret at være 
indlysende: En afprøvning af Hit¬ 
lers hemmelige våben! De tyske 
aviser skrev ikke om hændelsen, 
men informationer, som beskrev 
virkningen af det påståede våben, 
blev kanaliseret videre til de rele¬ 
vante kilder i Washington. Natur¬ 
ligvis har tiden vist, at Tyskland 
ikke havde et våben af så stor 
slagkraft, for ellers kunne krigen 
være endt anderledes for de alli¬ 
erede.” (Stringfield, 1977) 


Mindst én anden ufolog er 
bevidst om disse krigsrygter, 
men tager dem for pålydende. 

I september-udgaven af Saga 
UFO Report fra 1977 har John 
Keel skrevet en artikel med titlen 
“VLF - Marconis Rumaldervå¬ 
ben” (s. 13-14), der antager, at 
Marconi brugte VLF langbølger i 
sine eksperimenter og Fik biler til 
at standse. Han påstår, at lignende 
massestandsninger af biler fandt 
sted i Tyskland i 1930 og i et til¬ 
fælde i 1941, da en 15-årig faldt 
over hemmeligheden. Marconi var 
ude af stand til at fokusere disse 
bølger, og antennesystemet var så 
stort, at det var svært at transpor¬ 
tere. Keel påstår, at VLF-signaler 
bærer sære rystende stemmer og 
andre mærkelige lyde på grund 
af solpletter, nordlys og raketop¬ 
sendelser. Signalerne kan også få 
elmålere til at løbe løbsk og forår¬ 
sage regninger på mange tusinde 
dollars. Han påstår, at dystre 
kræfter kunne bruge VLF-bølger 
til at antænde alle detonatorer i 
Rusland. Kilderne til hans arti¬ 
kel er ikke oplyst og kan derfor 
ikke undersøges. Det kan næppe 
udelukkes, at dette drejer sig om 
genbrugte rygter og vilde speku¬ 
lationer. 

Hollywood-fantasier 


Når vi nærmer os de flyvende tal- 
lerkeners æra, bør vi undersøge 
flere af de fiktive elementer i Film¬ 
kulturen. 



Sky Racket (1937): Flere post¬ 
fly bliver skudt ned, og deres last 
stjæles. Piloterne forsvinder. 

“Regeringen sender den barske 
pilot Eric Lane for at finde ud 
af, hvad der nøjagtigt sker. Man 


ved, at Marion og Eric vil krydse 
hinandens veje. Ikke desto mindre 
gør de det på den mest opfind¬ 
somme måde! Piloten og den 
prominente persons skæbne er at 
finde sig selv begravet til halsen 
i intriger og i kamp med en flok 
brutale banditter, som bruger en 
topmoderne tingest til at lamme 
motorerne på fly og tvinge dem 
ned.” (Video Yesteryear katalog 
1998) 



Murder in the Air ( 1940) med 
Ronald Reagan i en af rollerne 
indeholder et plot med et våben 
kaldet en tyngdekrafts-projektor, 
som kan paralysere elektriske 
strømninger og derved stoppe og 
ødelægge objekter. Den stopper et 
spionfly midt i luften. Det bryder 
i brand og eksploderer. (Rogin, 
1987) 

The Crimson Ghost (1946) er 
beskrevet som en serie, hvor skur¬ 
ken har til hensigt at erobre ver¬ 
den med en “cyclotrode, en antia- 
tomar indretning som kortslutter 
alle elektriske kredsløb i området, 
når den aktiveres”. Jeg ved ikke, 
om dette også indbefatter køretø¬ 
jer. (Hardy, 1984) 

For kort at vende tilbage til 
ikke-jordiske forgængere må vi 
huske, at Harold Sherman skrev 
en historie med titlen “Den 
Grønne Mand”, som kunne 
læses i 1946 i oktober-udgaven 
af Ray Palmers blad Amazing 
Stories. I kapitel 1 står der: “Bi¬ 
lens motor begyndte pludselig 
at hakke og stoppede ... Han 
drejede tændingsnøglen, men 
motoren reagerede ikke.” En 
stor sølvcigar steg ned med en 
musikalsk, snurrende brummen. 
En hvidklædt figur stiger ud. 
Bilisten antyder, at hans bil ikke 
vil starte. “Ja, jeg ved det ... Jeg 
observerede dig, da jeg nærmede 
mig Jorden og stoppede din 
motor med en lille stråle fra mit 
luftfartøj.” Den fremmede sætter 
sig ind på bagsædet, og profes¬ 
soren stiger ind. “Motoren rea¬ 
gerede øjeblikkeligt. “Åh milde 


► 

himmel, han er fra planeten 
Talamaya!” (Sherman 1979) 

Nu er vi i 1947 og ved begyn¬ 
delsen af de flyvende tallerkeners 
æra. Der er ikke meget, som 
involverer elektromagnetiske ef¬ 
fekter, men der er dog allerede 
vigtige elementer af fænomenet 
på spil. Under mediehysteriet på¬ 
peger en pressemeddelelse fra den 
6. juli 1947, at tallerkenerne kan 
være relateret til rygterne om foo- 
fightere fra Anden Verdenskrig: 

“Efterretningsofficerer troede 
dengang, at sfærerne kunne være 
fjernstyrede objekter sendt op for 
at forstyrre tændingssystemerne 
eller bringe uorden i de allieredes 
radarnetværk.” Denne pressehi¬ 
storie blev så udbredt, at Keyhoe 
hørte om den og nævnte den i sin 
første bog om tallerkenerne. (Key¬ 
hoe, 1950) 

Den følgende dag 7. juli 1947 
- svævede seks “tallerkenlignende 
objekter” over en el-ledning i Hol¬ 
lywood, CA, kl. 3.10 om natten. 
De var små, stationære og i lav 
højde. (Bloecher, side 1-11; sag 
#637). Samtidig hørtes statisk støj 
i radioen. En elektrisk udladning 
af en slags synes at være en rime¬ 
lig forklaring på både objekterne 
og den statiske støj. 

Den 15. juli træder en person 
ved navn Fred Johnson frem for 
at bevidne, at han måske har set 
de samme objekter som Arnold, 
da Johnson befandt sig på Mount 
Adams. Men Johnson så dog ikke 
så mange. Arnold så 9. Johnson så 
kun 6 eller 7. Og mens Arnold un¬ 
derstregede, at han ikke så nogen 
hale på tallerkenerne, rapporterede 
Johnson at have set “et objekt 
bagerst”, som “lignede den store 
viser på et ur, som svingede fra 
side til side” (Gross, 1982). For¬ 
uden denne side-til-side bevægelse 
observerede han også, at nålen 
på kompasset, som han tilfældig¬ 
vis havde i hånden, svingede fra 
side til side. Man kan godt stille 
spørgsmålstegn ved værdien af 
denne rapport. Teknisk set rap¬ 
porterede hverken Arnold eller 
Johnson om helt cirkulære objek¬ 
ter. Begge havde også potentielle 
naturlige forklaringer (Kottmeyer 
1997). Og dertil kommer, at ingen 
fartøjer eller instrumenter fejlede 
under observationen. Som konklu¬ 
sion kan det dog siges, at sådanne 
rapporter med tiden bidrog til den 
opfattelse, at ufoer var drevet af 
magnetiske indretninger, som siden 
har fået skyld for EM-effekterne. 


Man kunne måske roligt afvise 
beretningen fra John Jensen den 
23. juli 1947, fordi den ikke er en 
“rigtig” EM-sag, men nogle de¬ 
taljer kalder på opmærksomhed. 
Han er pilot på et fly, da han ser 
lys reflektere fra det, som - han 
tror - er et højtgående fly. Moto¬ 
ren på hans fly begynder at hoste 
og hakke. På trods af at han giver 
gas, dør den. Næsen på flyet dyk¬ 
ker ikke, men forbliver låst fast i 
vandret position. Kort efter op¬ 
skræmmes han af at se, at fartmå¬ 
leren står på nul. Jensen føler en 
form for "elektricitet” og har på 
fornemmelsen, at han bliver iagt¬ 
taget og undersøgt. Da han kig¬ 
ger ud, ser han en tallerken med 
koøjer langs siden, ligesom på en 
oceandamper. Den ser ud til at 
være kraftigt bygget, og den giver 
ham en følelse af “en superintel¬ 
ligens, som ikke er fra denne pla¬ 
net.” Det lykkedes ham kort efter 
at starte motoren. (Wilkins, 1967, 
1954). Den fulde historie minder 
om en svag parallel til Murder 
in the Air , tilsat forteanske kryd¬ 
derier. Det er uklart, om nogen 
nogensinde har taget sig tid til at 
undersøge det, men i mit øre lyder 
det som skamløs fiktion og ikke 
som en autentisk oplevelse. 

I 1948 kommer en af de første 
bøger om flyvende tallerkener i 
trykken: Bernard Newmans spi¬ 
onroman ”The Flying Saucer”. 
Den rummer beskrivelser af strå¬ 
ler, som stopper motorer. Men de 
bliver dog ikke gjort til en del af 
en ægte invasion af aliens, men 
er i stedet udviklet af forskere, 
som gør brug af teknologi fra 
den seneste krig. Historien spiller 
bevidst på Marconi-rygterne: “I 
årevis har forskere vidst, hvordan 
man standser en motor ved at 
forstyrre dens elektriske processer 
via en impuls eller ’stråle’. Pro¬ 
blemet var, at det krævede et stort 
og kompliceret apparat, og at dets 
rækkevidde var kort. Derfor var 
langt simplere metoder tilgæn¬ 
gelige - som f x at skyde en kugle 
igennem motoren. Nu har Drum- 
mond i høj grad simplificeret ap- 
paratet og forøget dets styrke. Alt 
efter de atmosfæriske forhold var 
apparatet effektivt på en afstand 
af 10 til 20 miles.” 

Dette resulterer i, at fly styrter 
ned, og at en konvoj af lastvogne 
og jeeps - mærkeligt nok også 
dem med dieselmotor - bliver 
stoppet. Læsere af Rodeghiers 
bog vil vide, at dieselmotorer også 


stopper i “ægte” ufo-rapporter. 
Det bør bemærkes, at disse 
motorstoppende stråler ikke 
stammer fra tallerkener, men fra 
metaltårne, som tilskrives aliens, 
men som er falsknerier. Selv om 
Jacques Vallée i sin artikel om 
Newmans bog påstår, at den 
er den første reference til ufo- 
effekter på bilers tændingssystem, 
så kan læseren nok se det pro¬ 
blematiske i dette på nuværende 
tidspunkt. (Vallée, 1988) 

Spillefilm var hurtige til at 
koble motorstoppende stråler 
sammen med flyvende tallerkener 
via gale videnskabsmænd og ali¬ 
ens. I Bruce Gentrys Daredevil of 
the Skies (1949) bliver flyvende 
skiver beskrevet som supervåben, 
der skal bruges til at destruere Pa- 
namakanalen og erobre Nord- og 
Sydamerika. Da en skive nærmer 
sig et fly fløjet af Gentry, “går in¬ 
strumenterne amok” og begynder 
at ryge. Han er nødt til at springe 
ud. Disken kommer tættere på 
hans fly og sprænger det i luften 
som en flyvende torpedo. Det bli¬ 
ver aldrig sagt direkte, at disken 
får instrumenterne til at gå amok, 
men sammenhængen er tydelig. 
Man får at vide, at disken ikke 
stammer fra aliens, men fra en gal 
forbryder, som kalder sig selv The 
Recorder. (Kottmeyer, 1999) 



I filmklassikeren The Day the 
Earth S tood Still (1951) lander 
den flotte rummand Klaatu i Wa¬ 
shington D.C. i en stor flyvende 
tallerken. En Einstein-lignende 
videnskabsmand overbeviser ham 
om værdien af en magtdemon¬ 
stration, der kan vise hans styrke, 
uden at nogen bliver dræbt. Kla- 

atu påvirker al elektrisk energi 
på Jorden med undtagelse af 
hospitaler og fly. Dette får den 
menneskelige civilisation til at stå 
stille en time. 

Nogen vil måske undre sig 
over, hvorfor denne film-fortæl¬ 
ling under 1952 ufo-bølgen ikke 
skabte sager med tallerkener, der 
standser biler. Flere ting taler 
imidlertid imod dette: 

For det første ser vi ikke dette 
ske, mens tallerkenen er i luften. 
For det andet sker det over hele 
planeten. Dette er ganske klart 
noget, som ikke vil foregå spon¬ 
tant i virkeligheden på samme 
måde, som det sker for en enkelt 
bil. 

Der er endnu et svar. Ikke 
alene lånte kontaktpersoner ele¬ 
menter som dragter uden lynlåse 
og advarsler om at stoppe atom¬ 
teknologien fra denne film. Én 
havde faktisk frækheden til at låne 
det plot, som indgik i titlen. Kon¬ 
taktpersonen George van Tassel 
fortalte, at hans bror fra rummet 
med navnet - og nej, det er ikke 
en vits - Knut havde evnen “til 
at lukke ned for al elektricitet på 
Jorden”, med det han kalder en 
Julifer. 



Klaatu, Barada, Nikto 

Med disse magiske ord får robotten Gort sine kom¬ 
mandoer i filmklassikeren ”Den dag Jorden stod 
stille”, der nu genindspilles og får premiere i slut¬ 
ningen af 2008. Gammel kærlighed ruster åbenbart 
stadigvæk ikke. Og science fiction-elskere kan se 
frem til genindspilningen af filmen fra 1951”The 
Day the Earth Stood Still”. Filmen har siden sin 
premiere uden al tvivl med sin fremtoning, sin ka¬ 
rakter og ikke mindst det rumskib, helten Klaatu 
nødlandede i, haft en utrolig stor indflydelse på og 
cementeret opfattelsen af flyvende tallerkener, som 
de uidentificerede flyvende genstande hed i halv¬ 
tredserne. Filmen fangede glimrende den paranoia 
og frygt, der gennemsyrede det amerikanske efter¬ 
krigstidssamfund i starten af Den kolde Krig. 

Historien er i sin korthed, at den flyvende taller¬ 
ken lander midt i Washington. Rummanden Klaatu 
og hans stærke robot Gort stiger ud af rumskibet, 
men bliver beskudt af en nervøs amerikansk soldat. 
Klaatu har en vigtig besked til hele Jordens befolk¬ 
ning, men han støder ind i uventede kommunika¬ 
tionsproblemer. Det er nødvendigt for Klaatu at 
finde en alternativ måde at få sit budskab igennem 
på: ”Mennesker på Jorden - Lev i fred med hinan¬ 
den - eller bliv tilintetgjort som den trussel, I er og 
udgør for de andre planeter i universet!” 

Budskabet adskiller sig ikke fra indholdet i kon¬ 
taktpersonen George Adamskis skrifter eller for 
den sags skyld, hvad der kommer af budskaber fra 
div. rumskibs-sekter i vore dage. 


Det er filmsel¬ 
skabet 20th Cen- 
tury Fox, der står 
bag genindspil¬ 
ningen af Robert 
Wises science 
fiction-klassiker. 

Den Golden 
Globe-nomine¬ 
rede skuespiller 
Jon Hamm har 
fået rollen som 
dr. Granier, en 
NASA-medarbejder, der skal samle et forskerhold, 
da et rumvæsen ankommer til Jorden og truer med 
at udslette hele planeten, hvis menneskeheden ikke 
lever i fredelig sameksistens. Keanu Reeves spiller 
rumvæsnet Klaatu, som eskorteres af en avanceret 
og farlig robot. Jennifer Connelly spiller en af for¬ 
skerne, og Scott Derrickson står for instruktionen 
på filmen. David Scarpa har udarbejdet manuskrip¬ 
tet til projektet, der påbegyndte de første optagelser 
i december 2007. 

Naturligvis har oplysningerne om denne nyind¬ 
spilning fået science fiction-fans rundt om op på 
barrikaderne. Mange mener jo, at Robert Wises 
klassiker fra 1951 ikke kan overgås. 

Ole Henningsen 

Filmserien Blackhawk (afsnit 
6) (1952) introducerer en viden¬ 
skabsmand, der har tæmmet “de 
destruktive kræfter i en anti-motor 
stråle”. Det er en usynlig stråle, 
som bevæger sig med tre gange 
lysets hastighed og tiltrækkes af 
et målobjekt lavet af et hemmeligt 
metal. Den bruger komprimeret 
statisk elektricitet. “Ved fuld 
styrke vil den kunne jævne en hel 
by med jorden.” I serien ødelæg¬ 
ger den kun en stol. Da den rettes 
imod Blackhawk og en kollega, 
fremkalder den en tilstand af pa¬ 
ralyse. Senere retter spioner fra 
det gamle land den imod et fly, 
som flyves af Blackhawk. Elektro¬ 
nikken bryder i brand, motoren 
hoster, og Blackhawk må springe 
ud i faldskærm. Mærkeligt nok 
glemmer Blackhawk og hans kol¬ 
lega at blive paralyseret denne 
gang. En robotdisk, genbrugt fra 
Bruce Gentrys Daredevil of the 
Skies , flyver i et senere afsnit, men 
der er ingen direkte forbindelse til 
den nye stråle. Vi er ganske klart 
tilbage ved traditionen med den 
gale videnskabsmand. 

George Pals produktion af 
War of the Worlds i 1953 er delvis 
relevant. Da de invaderende Mars- 
boere ankommer til Jorden, ople¬ 
ver en nærliggende by blackout af 
både elnettet og telefonsystemet. 
Høreapparater og ure stopper 
også. Det ser snarere ud til at 
være en sideeffekt af et kraftigt 
magnetfelt end et våben. En viden¬ 
skabsmand, som ser de standsede 
ure, beder om en nål. Den klæber 
til et af lommeurene. En af ma¬ 
nuskriptforfatterne har tydeligvis 
gjort sit hjemmearbejde, for dette 
er en scene af vigtighed for en 
senere scene i filmen, hvor hoved¬ 
personen opdager, at Mars-boerne 
svæver over landskabet gennem en 
strøm af magnetisme. 



Et magnetfelt stærkt nok til at 
holde kampvognslignende køretø¬ 
jer, som dem i filmen, svævende, 
vil helt sikkert også kortslutte 
elnettet i et stort område og mag¬ 
netisere metalobjekter som urene 
i filmen. 

Devil Giri From Mars (1954) 
er en noget mindre ruminvasions- 
film, men den er bemærkelsesvær¬ 
dig ved, at både biler og ure går i 
stå, da et stort rumfartøj fra Mars 
lander. Det var en britisk pro¬ 
duktion. Tilstedeværelsen af en 
robotledsager for den kvindelige 
pilot tyder klart på inspiration fra 
The Day the Earth Stood Still , så 
temaet med motorer, der stopper, 
synes logisk nok at være afledt fra 
denne film. Hvad, der er uklart, 
er, hvorvidt sager med motorstop 
i den franske ufo-bølge kan være 
en mere sandsynlig kilde til denne 
scene. I Amerika havde filmen 
premiere den 27. april 1955, men 
der er kun lidt information om, 
hvornår filmen blev lavet og vist i 
England. Jeg tror, at muligheden 
for inspiration fra den franske 
bølge må tages alvorligt, men det 
er ikke afgørende, når man tager 
alle de tidligere sager i betragtning 
som inspiration. 

Jeg må indrømme, at det ville 
være dejligt at kunne foreslå, hvor¬ 
for EM-effekter forekom i Frank¬ 
rig i 1954 under deres Mars-boer- 
panik, men jeg har ikke studeret 
emnet. Min interesse var mere fo¬ 
kuseret på den amerikanske situa¬ 
tion. Jeg har mine grunde til at an¬ 
tage, at den franske affære fra 1954 
ikke havde nogen forbindelse med 
fremkomsten af ideen i Amerika i 
1957. Mens Devil Giri from Mars 
fascinerer som en tidlig filmisk ma¬ 


nifestation af den motorstoppende 
stråle og som en del af et årtilangt 
udviklet koncept, så er der overbe¬ 
visende grunde til at benægte dens 
relevans for opbygningen af den 
amerikanske ufo-myte. Den er ikke 
det manglende led, men en del af 
et ”sidespor”. 

Et lignende fascinerende stykke 
af et sidespor findes i et foredrag 
af Manly P. Hall fra den 2. juli 
1950. Hall var en interessant fi¬ 
gur i den magiske tradition, og 
i 1950’erne nedskrev han sine 
tanker om den stadigt voksende 
ufo-gåde. Der er en spådomsagtig 
passage cirka firefemtedele inde i 
teksten: 

“Men deres konstruktion, for¬ 
mation, måden de opererer på, 
antyder, at de enten vil blive brugt 
til at sprede stråler eller en form 
for naturkraft ... muligvis en eller 
anden måde at kortslutte motorer 
på, eller påvirke eller angribe for¬ 
skellige mekaniserede indretninger 
...” (Hall, 1950) 

Nu er det interessant, at Hall i 
disse linjer ikke tænkte på taller¬ 
kener som fremmede rumfartøjer. 
Han troede, at de var jordiske spi¬ 
onfly. Han havde i de eksisterende 
rapporter absolut intet set, som 
antydede en forbindelse. Ingen 
havde endnu rapporteret denne 
effekt. Det kunne være et resultat 
af den foo-fighter-forbindelse, 
som blev foreslået i 1947, men 
Hall havde ikke set Keyhoes gen¬ 
brug af artiklen, da Keyhoes bog 
ikke var udgivet, da Hall skrev 
dette. 

Jeg skal understrege, at Halls 
foredrag sandsynligvis kun blev 
hørt af en lille håndfuld personer 
i 1950 og var glemt, esoterisk 

tankegang i mange årtier. Det er 
fascinerende, ikke på grund af no¬ 
gen potentiel indflydelse det måtte 
have haft - jeg tror, at muligheden 
for dette er lig nul - men fordi det 
viser, at den ide, at tallerkener kan 
lamme motorer, let kunne have 
fået fat så tidligt som på dette 
tidspunkt, hvis de rette omstæn¬ 
digheder havde eksisteret. Hvad 
de åbenlyst ikke gjorde. I USA 
var de rette omstændigheder ikke 
til stede før i 1957. 



Levelland-sagen 


Mens ufologer strides om, hvor¬ 
vidt der er en væsentlig tilstede¬ 
værelse af EM-effekter i det første 
årti af de flyvende tallerkeners hi¬ 
storie, så er det hindsides enhver 
diskussion, at en skelsættende 
begivenhed fandt sted i løbet af 
1957 - en hændelse, der for evigt 
koblede ufoer sammen med evnen 
til at kunne standse motorer - 
nemlig en række observationer, 
der fandt sted i Leveiland, Texas, 
om aftenen den 2.-3. november 
1957. Sagen er blevet betragtet 
som en af de ti bedste ufo-sager 
(Story, 1981) og genfortalt mange 
gange. Min gennemgang vil fo¬ 
kusere på elementer, jeg betragter 
som de mest relevante. 

Den første, vigtigste og bedst 
dokumenterede del af Levelland- 
sagen involverer en landarbejder 
ved navn Paul Saucedo, som 
sammen med en kammerat, Joe 
Salaz, kørte i en varevogn langs 
Rute 116. Et hvidgult lys kom 
susende ud fra en nærliggende 
mark, passerede lige hen over dem 
ledsaget af en lyd som torden og 
en trykbølge. Bilen rystede pga. 
lufttrykket, og Saucedo mærkede 
varmen fra objektet. Det var tor¬ 
pedoformet ligesom en raket, og 
dets længde var omkring 200 fod 
(ca. 60 m). Han mener, at det fløj 
med 600-800 miles i timen. Mo¬ 
toren og forlygterne på lastbilen 
svigtede, da objektet nærmede 
sig. Da objektet forsvandt, tændte 



forlygterne igen, og han kunne 
uden problemer starte bilen. 

Der er nogle problemer med 
Saucedos beretning - problemer, 
som ofte overses af ufo-fanati¬ 
kere. Saucedo fortæller for det 
første ikke noget om en flyvende 
tallerken. I luftvåbnets arkiv om 
episoden står der, at det var hans 
opfattelse, at der var tale om “en 
elektronisk kontrolleret raket”. 
Han nævner ikke noget om, at 
den skulle være af ikke-jordisk 
oprindelse. 

For det andet fortalte han, at 
objektet “havde en gul flamme, 
som kom ud bagfra, og hvid 
røg omkring flammen”. Dette 
passer bedre med jet- eller raket¬ 
fremdrift, så objektet var nok 
mere af jordisk teknologi end 
et ikke-jordisk fænomen. Når 
man tager røgen og flammerne 
i betragtning, er det klart, at vi 
ikke har med den type af elegante 
magnetdrevne tallerkener at gøre, 
som flyder over landskabet lige¬ 
som i andre beretninger, fx Betty 
og Barney Hili, Father Gili og 
Exeter. 

Det har været foreslået, at 
en mindre tornado kunne gøres 
ansvarlig for sådanne ting som 
raket-formen (= en forvrænget 
tragt), hvid røg (= sky af opsam- 
lede fragmenter langs med jor¬ 
den), og rystelserne af lastbilen og 
trykbølgen. En opadgående puls 
af lyn i eller bag tragten fuldender 
beskrivelsen af tordenen. Det bør 
bemærkes, at elektriske og selvly¬ 


sende effekter sommetider obser¬ 
veres i natlige tornadoer. De kan 
se anderledes ud end normale lyn, 
fx kan lyn mere have form som 
et bredt sværd end som en slank 
tordenkile. (Corliss, 1974) 

Det, der for alvor afliver 
rumskibs-versionen, er et faktum, 
som de fleste genfortællinger af 
hændelsen mangler: Undersøgel¬ 
ser viste, at Saucidos bil var gået 
i stå, fordi en mekaniker havde 
arbejdet på fordelerrotoren den 
foregående dag. Et stykke af den 
gamle rotor var ikke blevet fjernet 
og havde kilet sig fast mellem di¬ 
stributionspunkterne. Dette havde 
fået det elektriske system til at 
fejle. (Randle, 1999, s. 25). Den 
eneste ufolog, som nævner denne 
afgørende fejl Kevin Randle 
forsvarer blindt, at dette ikke kan 
forklare Levelland-hændelserne, 
fordi der er mange andre rappor¬ 
ter om biler, der fejler, og de kan 
åbenlyst ikke alle have en bræk¬ 
ket rotor. Men det er helt klart, 
at ingen udenjordiske kræfter var 
involveret i Saucidos tilfælde. Da 
der ikke var nogen fysisk forbin¬ 
delse mellem observationen og 
motorens svigt, ville det være et 
latterligt usandsynligt tilfælde, 
hvis de efterfølgende rapporter 
bedst forklares med motorstop¬ 
pende stråler eller kosmisk skabte 
magnetf elter. 

Scenariet har nok været føl¬ 
gende. Uden at vide, hvad den 
virkelige grund var til, at Saucidos 
bil svigtede, begyndte en historie 


Politibetjent A.J. 
Fowler indsam¬ 
lede de fleste 
vidneudsagn i 
Levelland-sagen. 
For nyligt udtalte 
Fowler, at han 
altid havde været 
overbevist om, at 
det involverede 
objekt var noget, 
som luftvåbnet 
eksperi men terede 
med. 

En sovjetisk 
tekniker klargor 
verdens forste 
satellit, Sputnik I, 
inden opsendelsen 
den 4. oktober 
1957. 

(Foto: NASA! 
Asif A. Siddicji) 



at cirkulere i lokalområdet om, 
at de gamle Marconi-stråle-rygter 
var sande, og at de var dukket 
op i en hemmelig maskine i det 
nærliggende område. Noget, der 
forstærkede både troværdigheden 
og chokket ved rygterne, var den 
kendsgerning, at Sovjetunionen 
måneden forinden havde opsendt 
to Sputnik-satellitter. De blev 
i vide kredse anerkendt som et 
fremskridt i ballistisk missiltek¬ 
nologi og forstærkede bekymrin¬ 
gen for, at Sovjetunionen kunne 
ramme ethvert sted på Jorden. 

Mere relevant for denne hæn¬ 
delse, så havde nyhedsbureauet 
Associated Press kort før bragt en 
historie om en læge fra New York. 
Lægen hævdede, at den første 
Sputnik på en eller anden måde 
kunne åbne hans garagedør. Lig¬ 
nende historier dukkede snart op 
fra hele landet. Selv om mange af 
dem åbenlyst kom fra spøgefugle, 
der ville have deres navn i avisen, 
var der også mere troværdige per¬ 
soner som en orkan-forsker i Flo¬ 
rida, ved navn John M. Williams, 
hvis garagedør angiveligt skulle 
have været åbnet tre gange af 
Sputnik. (Dickson, 2003). I denne 
atmosfære af frygt og rygter om 
muligheden for at gøre elektronisk 
skade på lang afstand har en rap¬ 
port om en elektronisk raket, der 
stopper et køretøj, givet genlyd og 
umiddelbart virket troværdig. 

I de følgende timer bliver 
ethvert problem med en bil og 


tilfældige lys sat i forbindelse med 
spekulationer om, at det skyldes 
Saucidos Sputnik/ufo. I et område 
med mindst 10.000 mennesker er 
det ganske forventeligt, at nogle 
få ved et rent tilfælde vil opleve 
problemer med elektronikken i 
deres bil. Når det sker, kigger de 
pågældende rundt, og et hvilket 
som helst strålende lys er en mulig 
ufo, som får skylden. Tilmed er 
det højst sandsynligt, at en del af 
disse rapporter ikke er andet end 
opspind eller overdrivelser for at 
lave sjov. Som Antonio Rullån 
opdagede i sin analyse af sagen, 
så blev fire af vidnerne (James 
Long, Jim Wheeler, José Alvarez 
og Frank Williams) aldrig inter¬ 
viewet og kendes kun via et enkelt 
telefonopkald til A. J. Fowler den 
nat, hvor episoden fandt sted. 
Under sådanne omstændigheder 
er det svært at bedømme, hvor al¬ 
vorlige og troværdige de er. (Rul¬ 
lån, 1999) 

Ronald Martin, en 18-årig last¬ 
bilchauffør, blev interviewet af en 
journalist fra Lubbock Avalcinche 
Journal , men ikke af luftvåbnet 
eller politiet. Et lokalt rygte for¬ 
talte, at Ronald Martin ikke kan 
have været dér, hvor han påstod, 
under de omstændigheder han 
beskriver. 

Luftvåbnets rapport bringer 
ting som kuglelyn og tordenvejr i 
området frem som mulige kilder 
til de forskellige begivenheder, 
men det antydes også, at luft¬ 


våbnet har opfattet psykologiske 
faktorer som vigtigere. Rapporten 
bemærker, at ATIC benægter, at 
kuglelyn var en afgørende faktor 
i Levelland-episoden, men hælder 
mere til den forklaring, at begi¬ 
venhederne kan være udløst af 
tordenvejr og: ”Uvejret skabte en 
høj grad af anspændthed blandt 
indbyggerne. Anspændtheden 
viste sig i deres reaktioner på al¬ 
mindelige omstændigheder, og for 
nogle betyder det, at deres ople¬ 
velser overdrives.” (U.S. Air Force 
Report, 1957) 

Rullån har også påvist, at der 
er selvmodsigelser i de indsamlede 
udsagn: 

• Form: torpedo, en skive brød, 
kugleformet. 

• Størrelse: rækker fra under 30 
fod til over 200 fod. 

• Farver: blå, hvid, orange. 

• Bevægelse: vandret bevægelse, 
lodret faldende, lodret stigende, 
svævende. 

• Lyd: fra ”som torden” til ikke 
at have bemærket lyd. To per¬ 
soner ser det blinke, mens an¬ 
dre ikke gør det. 

Disse forskelligheder taget i 
betragtning er det tvivlsomt, om 
ét objekt var ansvarligt for alle 
beskrivelserne. (Rullån, 1999, 
”Searching for Patterns”-afsnit¬ 
tet). Mere sandsynligt involverer 
det tilfældigt valgte objekter, som 
blev overfortolket i skyndingen, 
og personer der kopierede Sauci¬ 
dos centrale beretning om, at 
motoren og lyset fejlede, men som 
ikke gengav de nærmere detaljer 
om den lokale tallerken/Sputnik 
korrekt. 

1 den første kategori er sherif 
Weir Clems ufo i luftvåbnets rap¬ 
port beskrevet som en lysstribe, 
der varede to sekunder. Det lyder 
perfekt som et meteor og retnin¬ 
gen fra syd mod vest - passer 
med et meteor fra meteorsværmen 
Tauriderne, som normalt når sit 
højdepunkt omkring den 3. no¬ 
vember. 

Newell Wrights beretning er 
også i denne kategori. Ingen be¬ 
nægter, at Wright var et pålideligt 
vidne. Når det kommer til styk¬ 
ket, ser han et lys med en eller an¬ 
den form - æggeformet eller som 
et brød. Lyset var klart nok til at 
blive reflekteret fra hele bredden 
af den tosporede vej, som han 
kører på. Wright siger, at der var 
et tæt skydække, og at der faldt en 
let regn på observationstidspunk¬ 
tet. Selv om han nu tror, at han 
har set objektet i 4 til 5 sekunder, 

så mente han oprindeligt, at ob¬ 
servationen havde varet 4 eller 5 
minutter. Hvis det drejer sig om 
sekunder, er teorien om kuglelyn 
mulig. Men undersøgelser af hi¬ 
storiske begivenheder favoriserer 
normalt de tidligste udsagn. Hvis 
det drejer sig om minutter, så er 
vi i højere grad konfronteret med 
muligheden for landingslys på et 
fjernt, lavtgående fly set under 
fronten af skydækket. Luftvåb¬ 
net var næppe opmærksom på 
den lokale karakter af det lave 
skydække, sådan som vejrdata 
senere antydede. Luftvåbnet kan 
have fortolket Wrights udsagn 
om lave skyer således, at det in¬ 
volverede hele himlen, og dermed 
afvist muligheden for, at noget 
fly var synligt. Man må huske, 
at fra øjenvidnets perspektiv kan 
flyet se ud til at befinde sig me¬ 
get højere oppe end skydækket, 
mens dets vinkelhøjde stadig er et 
godt stykke under vinklen af for¬ 
kanten på et lavt skydække. Den 
rugbrødslignende form kan også 
bedre forklares som lysene på et 
fjernt fly. 

På grund af den lette regn må 
vejen have været våd og meget 
reflekterende. Dette passer med 
lysskæret, der strakte sig over hele 
vejens bredde. Problemerne med 
bilen passer med, at vand bringer 
uorden i strømfordeleren og led¬ 
ninger til tændrøret. Da bilen står 
stille, tørrer varmen fra motoren 
fordeler og ledninger og tillader 
bilen at genstarte. Vandet er sand¬ 
synligvis sprøjtet op fra en pyt på 
vejen. Jeg har tidligere kørt i biler, 
som opførte sig på denne måde i 
regnvejr. Våd elektronik giver en 
mere fornuftig forklaring på, at 
bilen kan starte igen. Et massivt 
kraftfelt ville mere sandsynligt 
smelte ting som generatoren end 
kortvarigt sætte den ud af funk¬ 
tion. 

Vi ville ikke have hørt om 
Wrights bilproblemer, hvis det 
ikke var, fordi Saucedos historie 
endte i aviserne. Wright tænkte i 
begyndelsen ikke så meget over 
uheldet med bilen, men hans 
forældre pressede ham til at gå 
til myndighederne. Den følgende 
dag diskuterede han det med 
professoren for Elektronisk Inge¬ 
niørarbejde, som han arbejdede 
på deltid for på Texas Tech, og 
blev tilfreds med den forklaring, 
at hans observation var et kugle¬ 
lyn. Dette kan være årsagen til, at 
hans senere opfattelse af begiven¬ 
heden var, at den havde varet me¬ 


get kortere, end han først havde 
rapporteret. Han antydede, at folk 
var skuffede over, at han troede, 
det var et naturligt fænomen, men 
med henblik på hans følelser kan 
det have været bedre end alterna¬ 
tivet (det vil sige at blive betragtet 
som en tallerken-fanatiker eller en 
inkompetent observatør). 

Det er værd at nævne, at A.J. 
Fowler, den betjent som indsam¬ 
lede de fleste vidneudsagn, for 
nyligt udtalte, at han altid havde 
været overbevist om, at det in¬ 
volverede objekt var noget, som 
luftvåbnet eksperimenterede med. 
(Rullån, 1999: Afsnittet: ”The 
Extraterrestial Spaceship Hypoth- 
esis”) 

Det tåler at blive gentaget, at 
skeptikere fremfører, at et ander¬ 
ledes mønster af effekter burde 
have vist sig, hvis en massiv mag¬ 
netisk kraft var i spil. Man ville 
ikke blot få nogle få rapporter om 
biler, der gik i stå, men et mas¬ 
sivt strømudfald hundredvis 
af smeltede radiokomponenter, 
hele byer uden elektricitet, store 
områder med magnetiseret metal, 
fx magnetiserede vejskilte, broer 
og jernbaneskinner. Og dette 
problem er symptomatisk, ikke 
blot for Levelland-sagen, men for 
sager med elektromagnetiske ef¬ 
fekter generelt. Hvis man havde 
et stort og klart afgrænset område 
med massive elektriske forstyr¬ 
relser, ville videnskabsmænd tro 
på, at noget virkeligt og mystisk 
var sket. 

Leveiland, Texas, fik med ét 
landsdækkende opmærksomhed, 
da aviserne begyndte at skrive om 
ufoer, der skabte problemer for 
bilmotorer. Journalisterne døbte 
Levelland-ufoerne ”what-niks” (jf. 
Sput-nik; what-nik kan fx over¬ 
sættes til: en-eller-anden-tingest). 
De havde uden tvivl på fornem¬ 
melsen, at der var en eller anden 
årsag-virkning-sammenhæng 
mellem Sputnik-chokket i den 
offentlige bevidsthed og så dette 
teknologisk frembragte kaos. (Gi¬ 
rad, 1989) 

Efterhånden, som ufo-rap¬ 
porterne begyndte at hobe sig 
op i rumalderens barndom, blev 
færre og færre mennesker over¬ 
raskede over denne nye drejning i 
ufo-fænomenet. Næsten tre dusin 
EM-rapporter dukkede op under 
1957 ufo-bølgen ifølge Rodeghiers 
observationssamling. Den ide, at 
det drejede sig om et nyt, jordisk 
våben blev hurtigt undermineret 
af den kendsgerning, at rappor¬ 


terne bredte sig over så stort et 
område som Canada, Alaska, 

Ohio, Louisiana, New Hampshire 
og Brasilien. Var de forblevet in¬ 
den for den operative rækkevidde 
af en enkelt jordisk base, så er det 
muligt, at ideen om et hemmeligt 
militærvåben ville være blevet 
fastholdt. Den ikke-jordiske for¬ 
klaring passede meget bedre til 
den omfattende udbredelse, men 
de udvalgte mål var lidt svære at 
forstå - politifolk, taxichauffører, 
mælkemænd, husmødre og korn¬ 
opkøbere. 

Selv om ufo-bølgen var min¬ 
dre end den i 1952, modtog Blue 
Book på kulminationsdagen den 
6. november faktisk flere rap¬ 
porter på en enkelt dag end på 
nogen anden dag i Blue Books 
historie. Måske afspejler de 
mange rapporter den personlige 
sårbarhed, som bilejere følte over 
for den påstand, at Sovjetunionen 
kunne stjæle den form for ”fri¬ 
hed”, som betyder mest for bilel¬ 
skende amerikanere. 

Ufo-bølgen klingede meget 
hurtigere ud end den i 1952 og re¬ 
sulterede i et færre antal rapporter 
ved slutningen af måneden. Dette 
er der flere mulige forklaringer på: 

En masse ”før-mig-til-din-leder”- 
vittigheder, nogle åndssvage histo¬ 
rier om møder med aliens, og en 
kontaktperson der blev afsløret i 
at have en lang straffeattest. Men 
måske var det noget andet. Selv 
om ufo-bølgen var kort, forsvandt 
rygterne om, at ”noget” kunne 
standse motorer, ikke. 

I de følgende år dukkede 
hundredvis af historier som dem 
fra Leveiland op, men aldrig 
igen med samme intensitet som i 
november 1957. Ufologer fremhæ¬ 
vede rapporternes betydning ud 
fra deres egen regelsæt. Nogle gav 
massive kraftfelter skylden - ofte 
skabt af magnetiske eller kosmi¬ 
ske stråler. Andre søgte tilbage til 
de kulørte blades supervåben, der 
kunne stoppe motorer. Det bed¬ 
ste eksempel findes i Lorenzens 
paperback “Flying Saucers: The 
Startling Evidence of the Invasion 
from Outer Space” (1966): 

”Mr. Lorenzen var den første, 
der i fuld alvor foreslog, at hvis vi 
tager foo-fighternes studier af fly i 
slutningen af Anden Verdenskrig 
og sammenholder dem med ufoers 
nærobservationer af biler, så ser 
der ud til at være blevet udviklet 
et våben, der kan sætte bilers 
fremdriftssystem ud af funktion, 
og våbnet bliver testet på forskel- ► 

lige typer biler under forskellige 
forhold, herunder også forskellige 
vejrforhold. 

I en kort artikel med titlen 
UFO Weapons - Comments on 
the Technical Asp eet s Involvecl slår 
dr. Fontes fast, at ... ufoer kan 
skabe sekundære strømkredse i 
tændingssystemet på biler og fly 
med stempelmotorer, stærke nok 
til at ødelægge synkroniseringen 
af tændrørenes funktion og der¬ 
med standse motoren; at de kan 
forstyrre, som de vil, radiosendere 
og radiomodtagere, elektriske 
generatorer, batterier, telefonlinjer 
og alle øvrige elektriske kredsløb, 
og at disse ’elektriske effekter’ 
ikke blot er en sideeffekt ved et 
kraftigt, elektromagnetisk felt, 
som findes omkring ufoerne, men 
er bevidst brug af et våben til 
forsvar eller angreb.” (Lorenzen, 
1966) 



Spøgelserne fra Marconi- 
rygterne var endnu ikke manet i 
jorden. Men i løbet af 1970’erne 
forsvandt ideen om dette futuri¬ 
stiske våben. Lorenzen nedtonede 
fænomenet til blot at være et mid¬ 
del, som aliens måtte bruge for at 
få fat i mennesker. Motorstands¬ 
ningerne, blev det foreslået, gjorde 
det muligt for aliens at kidnappe 
og udforske den menneskelige 
krop og psyke. Men selv i den 
rolle fortonede fænomenet sig, 
efterhånden som bortførelserne 
bevægede sig mere og mere ind i 
soveværelserne. 

EM-effekterne er langsomt ved 
at forsvinde i ufo-kulturen. Whit- 
ley Streibers ”Confirmations” 
(1999) var heldig at finde et til¬ 
fælde, der involverede en politibil, 
men det er en regulær sjældenhed 
i disse tider. Det er mit indtryk, at 


næppe én ud af tusinde rapporter 
i NUFORC databasen involverer 
motorstandsninger. 

Det er også interessant at se, 
hvordan den nuværende diskus¬ 
sion af EM-effekter sjældent næv¬ 
ner elektroniske problemer med 
biler fra 1980’erne eller 90’erne. 

En faktor, der sandsynligvis 
bidrager dertil, er den fortsatte 
forbedring af bilers elektronik. 
Tilbage i 1950’erne og 60’erne 
oplevede jeg personligt, hvor fru¬ 
strerende det var at skulle justere 
tændrør i vores biler og lastbiler, 
når de begyndte at køre dårligt 
og gå i stå. Mekanisk friktion 
sled den mekanisme væk, som 
åbnede mellemrummet til gni¬ 
sten i tændrøret, indtil den ikke 
længere kunne frembringe nogen 
gnist. Engang i 1970’erne blev det 
fjedrepåvirkede mellemrum erstat¬ 
tet med en støbt enhed, som ikke 
slides væk. Der er ikke længere 
noget at justere inde i tændrøret. 
Dette alene har sikkert mindsket 
antallet af motorproblemer mas¬ 
sivt over hele landet. 

EM-effekter på andre gen¬ 
stande forekommer stadig, især 
i de indretninger forskere sætter 
op for at få bevis for de ”Grå” i 
bortførelsessager. Af og til ser vi 
en pudsig variant af det som fx i 
et tilfælde, hvor en elektrisk køre¬ 
stol ikke fungerede i nærheden af 
en ufo. Det er værd at bemærke, 
at der er ganske mange påstande i 
ufo-litteraturen om sammenbrud, 
som overhovedet ikke har noget 
med elektronik at gøre. Det ville 
kræve uendelige ressourcer at 
kortlægge og forklare de mange 
bizarre problemer, som ufoer har 
fået skylden for - fra brande til 
seksuelle problemer - og ligger 
uden for denne artikels formål. Så 
lad mig sætte punktummet her og 
opsummere. 

Ufoernes evne til at standse 
bilmotorer har rødder, der ty¬ 
deligt kan spores tilbage til en 
stor mængde science Fiction og 
krigsrygter. Jeg håber, at fremti¬ 
dige historikere i særlig grad vil 
være bevidst om, at Levelland- 
klassikeren ikke er relateret til The 
Day the Earth Stoocl Still, sådan 
som det er blevet foreslået fra tid 
til anden. Den er nærmere baseret 
på rygter om hemmelig, jordisk 
våbenudvikling. 

Ufologer regner med, at ind¬ 
samlingen til videnskaben af disse 
rapporter vil give et praktisk ud¬ 
bytte engang i fremtiden (”UFO 
Evidence”, 2005; Cashman, 2004; 


Orion, 1997). Intet tyder dog på, 
at dette vil ske. 

□ 

Peder Sehultzlkmh 


Nærkontakt af Tredie Grad 

Hvor meget har science fiction-film gennem tiderne påvirket troen på be¬ 
søg fra andre verdener? Antallet af ufo-oplevelser? Indholdet af rappor¬ 
terne? Disse spørgsmål er ofte blevet diskuteret - senest her i UFO-Nyt nr. 
2/2007 i en leder under overskriften "Hvor stærk er CE3K-effekten?". I 
anledning af 30-året for den amerikanske premiere på Steven Spielbergs 
"Close Encounters of the Third Kind" har International UFO Reporter, som 
udgives af Center for UFO Studies (CUFOS), bragt en længere artikel om 
filmens tilblivelse, historie og betydning. Vi gengiver her et uddrag om fil¬ 
mens betydning for ufo-interessen. 


På trods af forudsigelser fra skep¬ 
tisk side (bl.a. Martin Gardner i 
”New York Review of Books”, 

26. januar 1978) om, at filmen 
ville udløse en sand bølge af ob¬ 
servationer efter premieren, steg 
ufo-aktiviteten ikke, selv om in¬ 


teressen voksede. CUFOS kunne 
notere sig, at folk indsendte rap¬ 
porter om observationer, som 
havde fundet sted år før filmens 
premiere, men ikke nye obser¬ 
vationer (IUR, februar 1978, s. 

8). Spielberg gik med til at sende 


CUFOS’ observationsskema med 
filmen ud til udvalgte biografer, 
og det var nok den medvirkende 
årsag til, at de gamle rapporter 
dukkede op. CUFOS’ sekretær 
Estelle Postol fortalte i Daily 
(IH.) Dispateh Moline den 7. 

januar 1978, at Centeret modtog 
10-15 rapporter dagligt, sam¬ 
menlignet med 3-5 før filmens 
premiere. 

"Det, filmen gjorde, var at 
sætte emnet i et noget bedre lys,” 
tilføjede hun. 

Samtidig blev Det Hvide Hus 
oversvømmet med ufo-breve som 
et direkte resultat af filmen og på 
grund af præsident Carters kam¬ 
pagne året før, hvor han havde 
lovet at frigive klassificerede ufo¬ 
informationer (Time, 12. decem¬ 
ber 1977). 

Jerome Clark skriver i leksikon¬ 
et ”UFO Encyclopedia” (Omni- 
graphics, 2. udg. 1998): 

”1 de seneste år, hvor rapporter 
om bortførelser har indtaget en 
fremtrædende rolle i ufo-fænome¬ 
net, vil skeptikere og benægtere 
hævde, at de storhovede væsner 
og tynde, grå aliens i filmen var 


ansvarlige for det, som de let¬ 
påvirkelige vidner mente, de så. 
Folklorist Thomas E. Bullard, 
forfatter til adskillige videnska¬ 
belige monografier om bortførel¬ 
sesfænomenet 'afprøvede’ denne 
hypotese. Han skrev: ’Hvis filmen 
Nærkontakt af Tredie Grad har så 
stor indflydelse, som skeptikerne 
påstår, bør bortførelsesrapporter 
fra før filmens premiere i oktober 
[!] 1977 fremvise en større va¬ 
riation i typerne af aliens, mens 
senere rapporter bør være mere 
ensartede og afspejle de aliens, 
man ser i filmen.’” 

I 1994 undersøgte Bullard 104 
bortførelsesrapporter (38 fra før 
filmens premiere, og 65 indberet¬ 
tet lige efter). Han konkluderede: 

"Materialet frikender Steven 
Spielberg med hensyn til at have 
skabt en standard-humanoid. 
Disse skabninger har eksisteret. 


lige fra bortførelsesfænomenet tog 
sin begyndelse, og påstande om, 
at Nærkontakt af Tredie Grad har 
plantet denne forestilling, har sim¬ 
pelthen intet med fakta at gøre. 

En anden sandhed er, at standard- 
humanoider ikke dukkede op som 
en følge af filmen. De var der al¬ 
lerede ... Standardhumanoider er 
[desuden] ikke og har aldrig været 
den eneste slags væsener, som de 
bortførte har fortalt om. Monstre, 
mennesker og eksotiske typer 
udgjorde omkring 20% før Nær¬ 
kontakt af Tredie Grad , og denne 
andel har været mere eller mindre 
konstant lige siden.” 

Måske er Spielbergs mest be¬ 
tydningsfulde præstation med 
Nærkontakt af Tredie Grad at 
portrættere aliens som stærke 
og alligevel venlige, til forskel 
fra 1950’ernes film og deres in¬ 
sektøjede væsener, der havde til 
hensigt at erobre planeten. Som 
Lester D. Friedman skriver i "Ci¬ 
tizen Spielberg” (University of 
Illinois Press, 2006): 

”Nærkontakt af Tredie Grad 
repræsenterer en mere progressiv, 
tolerant og endda kosmopolitisk 
vision af universet, end langt de 
fleste science fiction-film gør.” 

□ 


Kilde: 


International UFO Reporter , årg. 
31, nr. 3 

Oversættelse og bearbejdelse: 

-for & kmh 



Fhv. astronom og tidligere videnskabelig konsulent for Project Blue Book, J. Al¬ 
len Hynek, havde en 8 sekunder lang optræden i "Nærkontakt af Tredie Grad". 
To timer, 2 min. og 57 sek. inde i filmen (af den 137 minutter lange "Collector’s 
Edition") træder han frem blandt tilskuerne, hvor det store rumskib er landet 
og netop har "frigivet" besætningen på Flight 19-jlypatruljen. Hynek stryger sig 
over skægget og putter piben i munden. Faktisk en pudsig scene, da Hynek over 
for Spielberg tidligere havde taget afstand fra Spielbergs sammenkobling mellem 
ufoer og Flight 19-jly patruljens mystiske forsvinden i Bermuda-Trekanten. 

Vrøvl og 

■ .. 

Mine følelser over for bogen "Strange Company: Military Encounters with 
UFOs in WWII" er ret blandede. På den ene side er det indlysende, at for¬ 
fatteren har lagt et stort arbejde i indsamlingen af de mange beretninger 
om mærkelige ting set på himlen under Anden Verdenskrig og i tiden op til 
den. Bogen vil være interessant læsning for dem, der ikke kender så me¬ 
get til foo-fighter sagaen, eller dem, som tror, at den moderne ufo-æra be¬ 
gyndte med Roswell. På den anden side ser bogen ligesom så megen an¬ 
den ufo-litteratur ikke primært på, hvad det var, der skabte beretningerne, 
og de oplevelser der ligger bag dem. Den ser heller ikke på, om der even¬ 
tuelt er "beviser" på rumskibshypotesen. 




Det er uden tvivl et moderne 
(1994) fup-nummer. Bemærk, at 
Chester har tilføjet ”avisartikler” i 
noten. Hvis en eller anden ufolog 
havde gidet tjekke den originale 
kilde, ville vedkommende have 
kunnet afsløre, at historien er 
tyndbenet. 

Gad vide, hvor mange andre 
ufo-beretninger, der er dukket op 
i litteraturen som følge af, at de er 
blevet kopieret fra den ene kilde 
til den anden, uden at nogen som 
helst har forsøgt at finde ud af, 
om den påståede hændelse i det 
hele taget har fundet sted, eller 
om observatørerne eksisterer? 


AF PETER 
ROGERSON 


Den læser, som omhyggeligt stude¬ 
rer fodnoterne ved hver af bogens 
beretninger, vil konkludere, at 
foo-fighterne ikke kun var én ting, 
men mange forskellige ting, og at 
langt den største del af dem ikke 
kan sammenlignes med de nuti¬ 
dige ufo-rapporter, som beskriver 
"strukturerede fartøjer”. Der 
forekommer selvfølgelig rapporter 
om mærkelige, faste fartøjer, EM- 
effekter og lignende fra ufoernes 
verden, men et kig i fodnoterne 
viser, at alle disse beretninger næ¬ 
sten uden undtagelse er fortalt til 
ufologer år eller årtier senere. Dvs. 
at de gamle beretninger gengives 
på den måde, som man gengav ob¬ 
servationer på i de flyvende taller- 
keners barndom - og ikke ud fra 
den fortælle- og forståelsesramme, 
som var gældende på den tid, hvor 
de hævdes at have fundet sted. 
Mange af beretningerne, måske 
2/3, er tilfælde, hvor "erindringen” 
om nogle virkelige hændelser er 
blevet rekonstrueret mange år se¬ 
nere. Den sidste 1/3 er tvivlsomme 
og hører til i kategorien med typi¬ 
ske vrøvle-historier. 


Problemet er, at de oprindelige 
beretninger og elementer fra ufo¬ 
mytens første år præsenteres i én 
pærevælling, så den læser, der ikke 
konstant går tilbage til fodno¬ 
terne, bliver forvirret. 

Der er heller ingen tegn på kri¬ 
tisk kildevalg. Der er i den første 
del af bogen en beskrivelse af et 
dramatisk EM-tilfælde fra begyn¬ 
delsen af 1930’erne. Bogens for¬ 
fatter, Keith Chester, skriver i sin 
fodnote: "man har ikke kendskab 
til yderligere detaljer ... ud over 
avisartikler og 3. Fighter Squa- 
dron’s historiske arkiver", med 
reference til Jan Aldrichs hjemme¬ 
side (www.project 1 947.com/jan42. 
htm). Beretningen findes faktisk 
på Aldrichs hjemmeside, men be¬ 
tegnes som tvivlsom og uden refe¬ 
rence til "avisartikler". Der er kun 
en reference til den påståede ud¬ 
givelse om 3. Fighter Squadron. 
Den samme historie med samme 
referencer Findes i Michael Halls 
"A Century of UFO Sightings". 
Det er i virkeligheden en reference 
til en ikke-eksisterende bog udgi¬ 
vet af et ikke-eksisterende forlag! 


KEITH CHES1 tit 



Strange 

Company 

Military Encounters wh UFOs in Wil 


Keith Chester: Strange Company: 
Military Encounters with UFOs in 
WWII , Anomalist Books, 2007, 
illustreret, 308 sider, £12. 


Magonia 96, oktober 2007 
Oversættelse og bearbejdelse: 
-for & kmh 

Begrebet foo-fightere dukker op mange steder i ufo-litteraturen og er en 
fast bestanddel i enhver historisk fremstilling. Det synes dog at være et 
uklart og udflydende begreb. Det beskrives sjældent nærmere, end som 
et noget, der er observeret under luftkrigen under Anden Verdenskrig. Et 
noget, der kunne antage sære og vidt forskellige former og kun var do¬ 
kumenteret ved uklare fotos, der viste alt og intet. Dette var også min 
indfaldsvinkel, indtil jeg faldt over følgende, nyligt udkomne bog: James 
Hayward: "2. Verdenskrigs myter og legender". 


AF HANS 
SCHJØRMANN 


Det er dog ikke over mange sider, 
at denne bog omhandler foo- 
fightere direkte. Men hele bogen 
behandler begrebets substans: 

Den mytedannelse og det mas¬ 
sehysteri, som under en verdens¬ 
krig får mennesker til at fravælge 
almindelig omtanke og fylde 
tomrummet med myter, rygter og 
vandrehistorier. 

Allerede under krigen blev 
disse foo-fightere hurtigt forklaret 
med ting som: Sankt Elmsild, 
kamptræthed og hallucinatio¬ 
ner. Hvis disse forklaringer kan 
forekomme søgte, bekræftes de 
af selve rapporterne. En typisk 
foo-fighter kunne være et mystisk 
"flyvende lys”, der fulgte et fly 
over vingespidsen en lang stræk¬ 
ning for så at forsvinde i den blå 
luft. 

Med hensyn til begreber som 
”kamptræthed” og "hallucinatio¬ 
ner” kan det lyde letkøbt, men 
fakta var, at på dette tidspunkt 
var piloter yderst sjældent erfarne, 
endsige rutinerede. Faktisk blev 
manges første togt også det sidste. 
Ikke sjældent var piloterne pum¬ 
pet op med stimulanser, fx amfe¬ 
tamin der beviseligt fremkalder 
hallucinationer. 

Myten overlevede således ikke 
sin samtid, men den skulle blive 
genfødt: Foo-fightere fik omfat¬ 
tende omtale i bogen ”Flying Sau¬ 
cers on the Moon”, der udkom i 
1954. Den var skrevet af en Ha¬ 
rold Wilkins, der tidligere havde 
skrevet bøger om sørøverskatte 
og havuhyrer. Myter har det med 
at tage til for hver genfødsel, og 
her fik den også en drejning - i 
retning af at disse foo-fightere 
skulle have været skiveformede. 
Ingen havde set en rapport om 
skiveformede foo-fightere. Men 
myten blev således tilpasset en ny 
samtid: De flyvende tallerkeners 
storhedstid. 


En væsentlig ting manglede i 
foo-fighternes renæssance: Samti¬ 
dens tilbagevisning og forklaring 
på fænomenet blev ikke omtalt. 
Tværtimod blev fænomenet frem¬ 
stillet som noget gådefuldt, der 
havde fået lov at hænge i luften. 
Yderligere blev en ny myte føjet 
til myten: Det britiske krigsmini¬ 
sterium skulle i 1943 have indledt 
en undersøgelse af disse "frem¬ 
mede flyvende genstande”. Denne 
undersøgelse resulterede det 
følgende år i en konklusion frem¬ 


lagt af undersøgelsens formand, 
general Massey. Konklusionen gik 
ud på, at disse genstande ikke var 
tyske. Faktisk lige så gådefulde 
for tyskerne. Igen en god historie, 
indtil et opslag i den britiske Blå 
Bog viser, at denne general Mas¬ 
sey aldrig har eksisteret. 

Men myten er sejlivet. For 
nylig slog jeg foo-fightere op på 
Wikipedia og fandt emnet opsum¬ 
meret således: "Til i dag er denne 
sag forblevet uopklaret.” 

□ 


James Hayward: 2. Verdenskrigs myter og legender, Schultz Forlag 2007, 
279 sider, illustreret, kr. 249,00. 



JAMES HAYWARD 

Rapporter efter Aftenshowet 


SUFOI's hjemmeside (www.ufo.dk) blev nævnt i tv-programmet "Aften¬ 
showet" den 13. februar 2008 og afstedkom en række henvendelser - 
specielt om ældre observationer. Her bringes et uddrag. 


7990 Vester Assels, ca. 1995 
En 55-årig mand fra Nykøbing M. 
fortæller: 

Jeg var hjemme og besøge min mor 
og kørte derfra omkring kl. 22. Hun 
fulgte mig ud til bilen, og vi fik øje på 
et kraftigt lys, nærmest som en projek¬ 
tør der rettes mod himlen. Vi snakkede 
kort om, hvem og hvorfor dette kraf¬ 
tige lys nærmest nede ved fjorden. 

Så kørte jeg og undredes stadig over 
lyset, som jeg regnede med ville blive 
borte bag mig, når jeg kørte forbi ste¬ 
det, hvor projektøren stod. Men kort 
efter opdagede jeg, at lysstrålen nu var 
blevet til noget, der lignede en lysende 
kugle, hvid med rødligt skær. Et kort 
øjeblik blev jeg nok en smule hed om 
ørene, men overbeviste så mig selv om, 
at hvis det var noget ukendt, overna¬ 
turligt, så kunne jeg nok ikke gøre så 
meget alligevel! Jeg husker dog, at jeg 
låste bildørene. 

Fra Vester Assels, hvor min mor 
boede og stadig bor, og hjem til Nyk. 
M.-området, hvor jeg bor sammen med 
min kone og vores tre børn, er der ca. 

30 minutters kørsel og omkring 20 km. 

Lyskuglen fulgte mig i nøjagtig 
samme afstand på min højre side, uan¬ 
set at jeg drejede og fulgte vejen hjem 
flere gange. Naturligvis gjorde jeg mig 
mange tanker på turen, men var over¬ 
hovedet ikke bange, idet jeg dengang 
som nu satte min lid til, at min Skaber 
ville tage vare på mig og sørge for, jeg 
nåede hjem til min familie. 

Da jeg nåede hjem på gårdspladsen, 
løb jeg ind efter min kone og vores 
børn og sagde, at de skulle skynde sig 
at komme ud. De så alle lyskuglen, 
som et kort øjeblik næsten stod stille, 
som om den ville sig tak for i aften el¬ 
ler sådan noget, for derefter i høj fart 
at sætte kurs mod Sallingsund, og den 
var derefter ude af syne. 

Familien var naturligvis måbende 
og forbløffede, da jeg fortalte, at jeg var 
blevet fulgt hjem hele vejen fra bedste¬ 
mor af lyskuglen. Vi blev enige om, at 
den nok var kommet for at passe på 
mig, så jeg kom sikkert hjem. Vi blev 
også enige om ikke at sige noget til 
nogen om episoden, fordi vi naturligvis 
ville blive opfattet som nogen, der så 
syner, var småtossede, eller hvad ved 
jeg. Ingen ville tro os. 

Min kone og jeg har været inde 
på fænomenet og snakket om det en 


enkelt gang siden. Hvad det var, ved 
jeg ikke og er næsten også ligeglad, 
men vi ved, hvad vi har set, og det er 
så det. Det der undrer mig mest er, at 
fænomenet fulgte mig i nøjagtig samme 
afstand hele vejen, indtil jeg stoppede 
på gårdspladsen derhjemme. Jeg husker 
overhovedet ikke, hvornår det var, men 
det må efter børnenes alder at dømme 
have været før 1995. 

Jeg blev inspireret til at fortælle 
jer om det efter omtalen for X A time 
siden i tv-programmet ”Aftenshowet”. 
Finder I ud af noget om netop ”mit“ 
fænomen, vil jeg naturligvis gerne høre 
om det. 

9700 Brønderslev, 1983 

En 35-årig kvinde fra Brønderslev 
erindrer: 

Da jeg var omkring 11 år, var jeg 
ude og klatre i træer sammen med en 
veninde. Det var en dejlig solskinsdag 
og næsten ikke en sky på himlen. Da vi 
kom ned fra træet, fik vi øje på noget, 
som vi troede var en stor ballon (på 
det tidspunkt havde Shell en stor ci¬ 
garformet reklame). Den var så stor og 
tydelig, men kom alligevel helt lydløs. 

Så vi vinkede til den, som børn nu gør, 
mens vi løb hjem til min venindes mor 
for at vise hende den. Vi piskede ind til 
hende, så hun kunne komme ud og se 
den. Da hun kom ud, nåede hun lige 
at se den, før den fløj bag den ene lille 
sky, som var på himlen, og der stod vi 
så rigtig spændte og ventede på, at den 
skulle komme frem igen. 

Den burde være kommet frem efter 
max. 20 sekunder. Vi stod og kikkede 
op de næste 10-15 min., men vi så den 
aldrig mere. 

8900 Randers, ca. februar 1953 

En 66-årig mand fra Randers har også 
haft en ekstraordinær barndomsople¬ 
velse: 

En dag i 1952/53 i januar/februar 
måned hørte vi pressens radioavis 
klokken 19.00 som sædvane. Her blev 
det fortalt, at man kunne observere 
mange meteorer den aften. Klokken 
ca. 20.30 gik jeg en tur med min hund. 
Ved et gadehjørne stillede jeg mig un¬ 
der en gadelampe for at vente på min 
hund. Her hørte jeg pludselig støj fra 
en genstand, der bevægede sig gennem 
luften (boomerang-lyd). Jeg så op, og 
genstanden var lige over gadelampen. 


Den var ca. en meter i diameter, helt 
rund og med skrå kant yderst. Den 
lignede en rustfri ståltallerken. Såfremt 
at den øverste del af genstanden sva¬ 
rer til det, jeg så, nemlig den nederste 
del af genstanden, anslår jeg, at den 
var ca. 30 cm tyk. Jeg kunne samtidig 
høre en svag lyd, svarende til lyden fra 
en højspændingstransformator. Den 
eneste grund til, at jeg så genstanden, 
var, at den fløj lige over lampen. Gen¬ 
standen havde ikke selv nogen form for 
belysning. 

Selve observationen varede ca. 

3-4 sekunder. Genstanden forsvandt 
herefter over hustagene i nærheden. 

Jeg troede, at den ville falde ned, fordi 
den fløj så lavt. Så jeg løb over på den 
modsatte side af gaden og op i en trap¬ 
peopgang til første sal. Fra dette sted 
kunne jeg tydeligt se stedet, hvor gen¬ 
standen forsvandt. Efter at have ventet 
nogle minutter, uden at der skete noget 
videre, vendte jeg hjem. 

Jeg har altid siden spekuleret på, 
hvad jeg så den aften. Jeg vil meget 
gerne i kontakt med mennesker, der 
har haft lignende oplevelser, eller som 
måske har en forklaring på fænomenet. 

9850 Hirtshals, juni 1980 

En 55-årig kvinde fra Allerød fortæller: 

Det var i 1980. Min svigerinde og 
jeg var ude og kigge efter rav ved Ve¬ 
sterhavet. Vi gik syd på. Min svigerinde 
siger pludselig: Ligger der en by her i 
nærheden? Næh, siger jeg, men hvor¬ 
for? Jo, siger hun, prøv at se den skor¬ 
sten deroppe mellem træerne. 

Jeg kigger og ser noget, der rager 
skråt op mellem nogle grantræer. Vi 
kigger på hinanden og løber op ad klit¬ 
terne for bedre at se, hvad pokker det 
var. Vi står deroppe og ser på den skrå 
genstand. Mens vi kigger, lægger den 
sig hen over toppene på to grantræer. 
Den har en fast form som en metalci¬ 
gar med røg, der bevæger sig inden for 
formen. Mens vi kigger, forsvinder den 
for øjnene af os 45 gr. ud over Vester¬ 
havet efterladende ikke en synlig spiral, 
men det har nok været dens bevægelse, 
vi kunne se på vores nethinde. 

Vi har altid snakket om, at vi skulle 
fortælle om denne hændelse til jeres 
forening, men hellere sent end aldrig. 
Har I en forklaring på denne oplevelse, 
som vi jo kan huske, som var det i går? 

□ 










Afsender: 

SUFOI 
Postboks 95 
6200 Aabenraa 


Returneres ved varig adresseændring 



Stefan Roslund 
Nybykroken 17 bv 
S-163 70 Spånga 


Observation i Fredericia 


Da jeg om aftenen den 18. februar 2008 klokken 20.40 
ville lufte min hund, fangede et underligt hvidt lys, der 
hang omtrent direkte over mig, mine øjne. I første om¬ 
gang tog jeg det for at være en usædvanlig klar stjerne, 
men blev hurtigt klar over, at genstanden bevægede sig. 

Min logiske sans sagde mig, at mine øjne spillede mig 
et puds, at jeg højest sandsynligt bare bildte mig ind, at 
der var en bevægelse, og at det måske i virkeligheden var 
mig, der bevægede mig og ikke genstanden, da jeg ved, 
hvor let man kan lade sig snyde af stjerner og lignende. 
Desuden kan det være svært at afgøre, om noget bevæger 
sig eller ej, når man ikke rigtig har noget fikspunkt. Jeg 
kunne dog konstatere, at genstanden bevægede sig, da jeg 
blev nødt til at dreje mig for ikke at miste den af syne. 
Igen slog min hjerne til og sagde mig, at det måtte dreje 
sig om et fly. Men selv denne tanke måtte jeg opgive, da 
genstanden pludselig accelererede meget hurtigt med kurs 
mod nord. Her kunne beretningen så godt ende, men 
sandheden er, at den først begynder her. 

Før jeg fortsætter min beretning, er der lige et par ting, 
jeg må have på det rene. Jeg bor et sted, hvor vi ofte ser fly, 
både propelmaskiner, jagerfly, helikoptere og meget ofte 
rutefly på vej ind mod Billund lufthavn, og vi har aldrig 
haft svært ved at identificere fly og anden lufttrafik for, 
hvad de var. Denne aften skete der dog noget, som hverken 
jeg eller min kone nogensinde før havde set, eller oplevet. 

Som beskrevet tidligere, forsvandt den lysende gen¬ 
stand i nordlig retning med en hastighed, jeg aldrig 
tidligere har set, et fly bevæge sig med. Naturligvis var 
jeg overrasket, men tillagde på daværende tidspunkt ikke 
observationen nogen særlig vægt. Dette ændrede sig dog, 
da jeg i det samme så flere lignende objekter komme fra 
sydøst og hastigt nærme sig. 

På dette tidspunkt besluttede jeg at kalde på min kone, 
der var inde i huset. Ganske kort efter stod hun ude ved 
min side, og sammen iagttog vi nu omkring 20 til 25 me¬ 
get klare og hvide lys krydse himlen omtrent lige over os. 
De holdt en indbyrdes afstand og hastighed til hinanden, 
uden på noget tidspunkt at ændre formation. Det skal 
lige tilføjes, at de ikke var i tæt formation, men havde 
adskillige hundrede, eller måske endda tusinde meter 
mellem sig (alt efter hvor højt oppe man ville vurdere, at 
genstandene befandt sig). Vores vurdering var, at de var 
meget højt oppe!. Alligevel var det ikke svært at konsta¬ 
tere, at de holdt samme hastighed og formation. Vi fulgte 
de lysende genstande fra deres opdukken i sydøst, til de 
forsvandt ud af vores synsvidde mod nord. 

Jeg vil lige for god ordens skyld forsøge at beskrive 
vejret denne aften, som jeg vil betegne som lettere over¬ 


skyet og med en smule vind. Jeg er fuldt ud klar over, at 
man let ville kunne forveksle stjerner, der til tider for¬ 
svinder bag en sky som værende en genstand i bevægelse. 
Jeg må her klart sige, at det på ingen måde kunne være 
tilfældet. (Selv om jeg i første omgang var fristet til selv 
at bruge denne forklaring i mangel af bedre). Men bevæ¬ 
gelserne af disse genstande var så udpræget, at vi måtte 
dreje ca. 180 grader om vor egen akse for at kunne følge 
disse objekters flugt over himlen. Jeg vil ligeledes poin¬ 
tere, at efter disse "lysende genstande 44 forsvandt uden for 
vores synsvidde, kunne vi konstatere, at der ingen stjerner 
kunne ses på himlen. Det, jeg forsøger at illustrere med 
dette, er naturligvis, at det ville være naturligt at antage, 
at hvis vi fejlagtigt skulle havde taget stjerner for at være 
lysende objekter i bevægelse, så ville der nødvendigvis 
også være andre stjerner på himlen, hvilket der ikke var, 
og de ville næppe forsvinde helt. Desuden kunne man 
tydeligt se objekternes bevægelse i forhold til Månen, som 
stod klart på himlen denne aften. 

Inden jeg helt slutter min lidt lange fortælling - er 
der lige endnu et par fakta, jeg må have med. For det før¬ 
ste var disse objekter, som jeg kalder dem, helt klare og 
hvide. De hverken blinkede eller på anden måde skiftede 
udseende. Normale fly, som vi, som tidligere omtalt, tit 
ser, både om dagen, aftenen og natten, er altid udstyret 
med blinkende lygter (røde og grønne, styrbords- og bag¬ 
bordslys). Dette var ikke tilfældet denne aften. Ligeledes, 
normalt når vi ser et fly med indflyvning til Billund, 
benytter disse næsten altid samme indflyvningskorridor, 
eller hvad vi skal kalde det. Disse objekter var end ikke i 
nærheden af, hvad vi ville anse for at være en indflyvning 
til Billund. 

For det tredje. Når vi ser fly under indflyvning, eller 
fly i det hele taget, er observationen stort set altid fulgt af 
tydelig motorstøj. Enten samtidig eller kort efter observa¬ 
tionen af et fly. Denne aften var der absolut ingen motor¬ 
lyde at høre af nogen art. Hverken før, under eller efter 
observationen. Alt foregik helt og aldeles lydløst. 

En sidste information,jeg endnu ikke har været inde 
på, er, at observationen stod på i omkring 10-15 minut¬ 
ter, taget fra det tidspunkt, hvor jeg bemærkede det første 
objekt, og indtil vi mistede det sidste af syne. Min kone 
deltog i observationen fra det tidspunkt, hvor jeg kaldte 
hende ud. Dette var ca. halvvejs, altså efter 5-7 minutter. 


Læs flere observationsberetninger på www.ufo.dk 








